text:
MELAO YA TIROSENTLE LE TOKOMANE YA DITSHWANELO TSA TIRELO
MWEB e dumalana le Melao ya Tirosentle e e tlhomang seemo se se seng kwa godmo sa tsamaiso se MWEB e ikaelelang go se latela mo go direleng badirisi ba yone.
MWEB e rulagantse Melao ya Tirosentle go ya ka dikaelo gammogo le ditekanyetso tse di seng kwa godimo thata tsa ditokomane tsa baduelela-tiriso tse di tlhomilweng ke ba Independent Communications Authority of South Africa (“Balaodi”) mo Kitsisong ya 1740 ya 2007 e e gatisitsweng mo Government Gazette No 30553 ya letlha la 7 Morule 2007 le mo Kitsisong ya 272 ya 2008 e e gatisitsweng mo go Government Gazette No 30792 ya letlha la 25 February 2008, ka go latelana.
1. Dintlhakgolo tsa Boikemisetso
MWEB e tla:-
1.1 dira ka tsela e e siameng, e e utlwalang e e bontshang boikarabelo mo ditirisanong tsa yone tsotlhe le baduelela-tiriso ya le bao ba ka nnang ba nna baduelela-tiriso ya bone;
1.2 tlhomamisa gore ditirelo tsotlhe le didirwa di tsamaisana le ditlhaloso tse di mo laesenseng ya MWEB le mo melaong le melawana e e maleba;
1.3 ga e na go tlhaola ka tsela e e sa siamang kgatlhong le baduelela-tiriso kgotsa gareng ba baduelela-tiriso le ba ba ka nnang ba nna baduelela-tiriso ya bone malebana le ka lotso, bong, bogolo ka dingwaga, bodumedi, tumelo, bogole, letso kgotsa tlhopho ya mofuta wa thobalano;
1.4 bontsha maitseo a a kwa godimo le tlhokomelo fa ba dirisana le baduelela-tiriso ya bone;
1.5 naya baduelela-tiriso le ba ba ka nnang ba nna baduelela-tiriso tshedimosetso malebana le ditirelo le ditlhotlhwa;
1.6 fa e kopiwa e naya baduelela-tiriso ba yone le ba ba ka nnang ba nna baduelela-tiriso kaelo malebana le ditlhoko tsa baedirisi ba yone;
1.7 boloka tshedimosetso ya baduelela-tiriso ya bone e le khupamarama; le go
1.8 gakolola baduelela-tiriso ya bone gore ba romele ngongora ya bone go Balaodi, fa MWEB e reteletswe ke go baakanya ngongorego ka tsela e e kgotsaofatsang moduelela-tiriso.
2. Ditshwanelo tsa baedirisi
Ditshwanelo tsa gago malebana le ditirelo tse MWEB e di nayang di akaretsa (ntle le tekanyo) tshwanelo ya go:
2.1 newa tirelo e e tlhokegang ntle le go tshwarwa ka go tlhaolwa;
2.2 tlhopha moneitirelo yo o mo ikgethetseng;
2.3 amogela khopi eno ya Melao ya Tirosentle le Tokomane ya Ditshwanelo tsa Tirelo ka Seesemane le ka e le 1 (nngwe) ya dipuo tse dingwe tsa semolao go ya ka tshwetso ya MWEB;
2.4 kgona go bona le go sekaseka direkoto le tshedimosetso e e mo go MWEB;
2.5 tshireletso ya tshedimosetso kaga gago ka namana, e e akaretsang tshwanelo ya gore tshedimosetso kaga gago ka namana e seka ya rekisediwa badirimmogo ba karolo ya boraro ntle le tetlelelo ya gago;
2.6 bolela ngongora; le
2.7 paakanyo ya yone.
3. Neo ya Tshedimosetso
3.1 Tshedimosetso malebana le ditirelo tse dintsi, didirwa le ngatana ya didirisiwa tse di abiwang, ditekanyetso tsa ditefiso, dituedisiwa le dituelo tse di tsamaisanang le ditirelo tsa MWEB, didirwa le dingatana tsa didirisiwa gammogo le melawana le maemo a a maleba go MWEB, didirwa le dingatana tsa didirisiwa, pholisi ya bosephiri le khupamarama ya MWEB, pholisi ya tuelo ya MWEB le ditsela tsa go ikgolaganya tse di maleba tse di leng teng:
3.1.1 mo tsebeng ya rona mo inthaneteng ya www.mweb.co.za;
3.1.2 tlase ga “Dikitsiso tsa Semolao” mo tsebeng ya rona mo inthaneteng:
3.1.3 mo diforomong tsa rona tsa boikopelo tse go tlhokegang gore di tladiwe go amogela tirelo; le
3.1.4 mo dikanamisong le ditsela tse di simololwang tsa thekiso.
3.2 Ditsamaiso tsa go dirisana le tshupomolato le dingongorego di mo Molawaneng o.
3.3 Re tla go naya tshupomolato ya tlhatlhamano ya molato kgotsa nanetheko fa o e kopa.
3.4 Kopo ya gago ya tirelo kgotsa sedirwa e ka tswa e ikaegile ka tshupiso ya sekoloto kgotsa tsamaiso ya tshekatsheko ya bodiphatsa. Seno se raya gore MWEB e ka nna ya kopa le go amogela Tshedimosetso ya gago ya Khupamarama, Tshedimoseto ya Sekoloto sa Badirisi le Tshedimosetso e e Laetsweng (jaaka e tlhalositswe mo go National Credit Act, 2005) ("Tshedimosetso ya Tshekatsheko") go tswa go biro ya dikoloto gore go dirwe tlhatlhobo ya bokgoni jwa ditšhelete, go bona gore a o tla kgona go duela go ya ka tumalanong e e rulaganyeditsweng.
3.5 MWEB e na le tshwanelo ya go dira tlhatlhobo ya bokgoni jwa go duela tšhelete fa o dira kopa ya tirelo/sedirwa le ngatana ya didirisiwa.
4. Maemo a a seng kwa godimo a tirelo e e newang ke MWEB
4.1 MWEB e tla leka go atlega ka selekanyo sa 100% fa e diragatsa kopo ya gago ya tirelo.
4.2 MWEB e tla araba mogala ope o o leleditsweng kwa lefelong la MWEB la go batla thuso.
4.3 Lefelo la rona la Tlhokomelo ya Neteweke ya Ditlhaeletsano tsa Inthanete le dira diura di le 24 (masome a mabaedi le bone), malatsi a le 7 (supa) mo bekeng.
4.4 Mo godimo ga Lefelo la rona la Tlhokomelo ya Neteweke la Tlhaeletsano ka Inthanete, MWEB e tsamaisa lefelo la tirelo ya badirisi la baidri ba ba tlhoafetseng go amogela le go araba dipotso tsa baduelela-tiriso le mathata a tirelo. Lefelo la boleletso la MWEB le ka lelediwa kwa go 08600 2000, Mosupologo go ya go Labotlhano 08h00 go ya go 19h00, Matlhatso 8h00 go ya go 17h00 le Sontaga 10h00 go ya go 15h00.
5. Tsamaiso ya go Dirisana le Dingongorego tsa Tshupomolato
5.1 O kopiwa go lebisa ngongorego ya gago ya tshupamolato go complaints@mweb.co.za. Go tlhokwa gore ngongorego e bo e patilwe ke tse di latelang:
5.1.1 khopi ya tshupamolato e go buiwang ka yone kgotsa dintlha tsa yone, ka sekai, nomoro ya akhaonto;
5.1.2 lebaka la go sa utlwane;
5.1.3 madi a go sa utlwanweng ka one; le
5.1.4 tshedimosetso e e tshegetsang seo kgotsa ditokomane, fa di le teng.
5.2 MWEB e tla dira boikaelelo malebana le ngongorego ya tshupamolato le go itsise tshwetso ya yone mo malatsing a le lesome le bone (14) a beke fa ba sena go amogela ngongorego ya gago.
5.3 O ka nna wa kopana le Balaodi go rarabolola go sa utlwane, fa o sa
kgotsofalela phelelo ya go sa utlwane jaaka e go ya ka tshwetso ya MWEB.
5.4 Go sa utlwane go tla romelwa go Complaints and Compliance Committee of the Authority go ya ka karolo ya 17 (H) ya ICASA Act fa go sa utlwane go sa rarabololwa ke Balaodi ka bobone jaaka go lebeletswe go ya ka molawana 5.4.
6. Go dirisana le dingongorego, tharabololo le dikgato tsa go baakanya
6.1 Dingongorego tsotlhe ntle le dingongorego tsa tshupomolato di tshwanetse go romelwa go MWEB mme MWEB e tla dirsana le tsone go ya ka seo se newang ke molawana o wa 6.
6.2 O tlhokiwa gore o re neye tshono ya go baakanya ngongorego pele ga o bua le Balaodi.
6.3 O kopiwa go lebisa ngongorego ya gago go complaints@mweb.co.za . Ngongorego ya gago e tshwanetse go akaretsa tse di latelang:
6.3.1 leina la gago le sefane;
6.3.2 nomoro ya akhaonto ya gago;
6.3.3 letlha le ngongorego ya gago e nnileng teng ka lone; le
6.3.4 tlhaloso e khutshwane ya se se bakileng gore ngongorego e nne teng.
6.4 MWEB e tla go itsise fa e sena go amogela ngongorego mo malatsing a 3 (mararo) a beke morago ga foo.
6.5 MWEB e tla baakanya ngongorego ya gago ka lekwalo mo malatsing a a 14 (lesome le bone) a tiro morago ga go le amogela, kgotsa nako ya boleele jo re ka bo dumalanang tlase ga mabaka a mo go one tharabololo ya ngongorego ka sekai e leng mo diatleng tsa motlamedi kgotsa motlamedi wa inthanete wa boraro (mme go na le ditekanyetso).
6.6 O ka nna wa kopana le Balaodi go rarabolola go sa utlwane, fa o sa kgotsofalela phelelo ya go sa utlwane jaaka e go ya ka tshwetso ya MWEB.
6.7 Go sa utlwane go tla lebisiwa go Complaints and Compliance Committee of the Authority go ya ka karolo 17 (H) ya ICASA Act fa go sa utlwane go sa rarabololwa ke Balaodi ka bobone jaaka go lebeletswe go ya ka molawana wa 6.5.


c: text/html

text:
Diane 21:1-31
2 Tsela nngwe le nngwe ya motho e thokgame mo matlhong a gagwe, mme Jehofa o tlhatlhoba dipelo.
3 Go dira tshiamo le katlholo go ratega bogolo mo go Jehofa go na le setlhabelo.
4 Matlho a a mabela le pelo e e ikgodisang, lobone lwa baikepi, ke boleo.
5 Dithulaganyo tsa yo o tlhoafetseng ruri di solegela molemo, mme mongwe le mongwe yo o mafega ruri o leba kwa letlhokong.
6 Go bona matlotlo ka loleme lwa maaka ke moya o o hemelwang kwa ntle o o phailegelang koo, mo go ba ba senkang loso.
7 Go thopa ga baikepi go tla ba gogela kgakala, gonne ba ganne go dira tshiamiso.
8 Motho, le eleng motswakwa, o sokame mo tseleng ya gagwe; mme yo o itshekileng o thokgame mo tirong ya gagwe.
9 Go botoka go nna mo sekhutlong sa borulelo go na le go nna le mosadi yo o ratang manganga, le fa e le mo ntlong e le nngwe fela.
10 Moya wa moikepi o eleditse se se bosula; mongwe ka ene ga a na go bontshiwa kutlwelobotlhoko mo matlhong a gagwe.
11 Ka go lefisa mosotli, yo o se nang maitemogelo o nna botlhale; mme motho o bona kitso ka go naya yo o botlhale temogo.
12 Mosiami o akanyetsa ntlo ya moikepi, a phetsolela baikepi mo masetlapelong a bone.
13 Fa e le ope fela yo o thibang tsebe ya gagwe gore e se ka ya utlwa go goa ka go ngongorega ga motho wa maemo a a kwa tlase, le ene o tla bitsa mme ga a na go arabiwa.
14 Mpho e e dirwang mo sephiring e fenya bogale; mme pipamolomo mo sehubeng, e fenya tšararego e e nonofileng.
15 Ke boipelo mo mosiaming gore a dire tshiamiso, mme go na le selo se se boifisang mo go ba ba dirang dilo tse di utlwisang botlhoko.
16 Fa e le motho yo o fapogang mo tseleng ya temogo, o tla ikhutsa mo phuthegong ya ba ba se nang maatla mo losong.
17 Yo o ratang go ijesa menate e tla nna motho yo o tlhokang; yo o ratang beine le leokwane ga a na go nna le dikhumo.
18 Moikepi ke thekololo ya mosiami; mme yo o dirang ka boferefere o tsaya boemo jwa bathokgami.
19 Go botoka go nna mo nageng go na le go nna le mosadi yo o ratang manganga e bile o tshwenyega.
20 Letlotlo le le eletsegang le leokwane di mo bonnong jwa yo o botlhale, mme motho yo o sematla o tla le kometsa.
21 Yo o latelelang tshiamo le bopelonomi jwa lorato o tla bona botshelo, tshiamo le kgalalelo.
22 Yo o botlhale o palameletse motse wa batho ba ba thata, gore a tle a dige nonofo ya tshepo ya one.
23 Yo o thibang molomo wa gagwe le loleme lwa gagwe o thiba moya wa gagwe mo matshwenyegong.
24 Moikgodisi, moipegi wa moikgantshi ke leina la yo o dirang ka tšhakgalo ya boikgodiso.
25 Keletso ya setshwakga e tla se bolaya, gonne diatla tsa sone di ganne go dira. 26 O itshupile a eletsa ka go fela pelo letsatsi lotlhe, mme mosiami o a aba, ga a gane ka sepe.
27 Setlhabelo sa baikepi ke selo se se makgapha. Jaanong go tweng fa motho a se tlisa a na le boitshwaro jo bo repileng.
28 Mosupi yo o akang o tla nyelela, mme motho yo o reeditseng o tla bua ka bosaengkae.
29 Motho yo o boikepo o beta pelo, mme mothokgami ke yo o tla tlhomamisang ditsela tsa gagwe ka thata.
30 Ga go na botlhale, le fa e le temogo epe, le fa e le boikaelelo bope kgatlhanong le Jehofa.
31 Pitse ke selo se se baakanyediwang letsatsi la tlhabano, mme poloko ke ya ga Jehofa.

robotstxt: allowed

filter: keep


text:
A lo Ntsha Ditsabosome?
Nnyaa, Basupi ba ga Jehofa ga ba ntshe ditsabosome; tiro ya rona e tshegediwa ka meneelo e e ntshiwang ka go rata. Ditsabosome ke eng mme ke ka ntlha yang fa Basupi ba ga Jehofa ba sa ntshe ditsabosome?
Molao wa go ntsha ditsabosome kgotsa karolo ya lesome ya dilo tse motho a nang le tsone, e ne e le Molao o o neilweng setšhaba sa Iseraele wa bogologolo. Le fa go ntse jalo, Baebele e bontsha ka tsela e e utlwalang sentle gore Molao ono—go akaretsa le “taolo ya go phutha ditsabosome”—ga o ame Bakeresete.—Bahebera 7:5, 18; Bakolosa 2:13, 14.
Go na le gore Basupi ba ga Jehofa ba ntshe ditsabosome le ditshupelo, ba etsa Bakeresete ba bogologolo e bile ba tshegetsa bodiredi jwa bone ka ditsela tse pedi: ka go rera le go ruta batho mahala le go ntsha meneelo ka go rata.
Fa re dira jalo re latela kaelo e e newang Bakeresete mo Baebeleng: “A mongwe le mongwe a dire fela jaaka a sweditse mo pelong ya gagwe, e seng ka go ikgoga fela kgotsa ka go patelelwa, gonne Modimo o rata yo o nayang ka boitumelo.”—2 Bakorintha 9:7.


text:
Segopotso sa Loso Lwa ga Jesu
Re go laletsa ka lorato gore o tle go gopola loso lwa ga Jesu le rona. Batla gore segopotso se tla bo se tshwaretswe kae mo lefelong la lona.
O a Lalediwa
Mo bosigong jwa pele ga Jesu a swa, o ne a laela barutwa ba gagwe gore ba gopole setlhabelo se a neng a tloga a se ntsha. O ne a ba bolelela jaana: “Nnang lo dire seno e le go nkgopola.”
Ka 2014, segopotso sa loso lwa ga Jesu se tla tshwarwa ka Mantaga, Moranang 14, fa letsatsi le sena go phirima. Ka letsatsi leo Basupi ba ga Jehofa ba laletsa wena, lelapa la gago le ditsala tsa gago go tla go reetsa puo e khutshwane e e tlhalosang lebaka la go bo loso lwa ga Jesu lo le botlhokwa.
Tiragalo eno e go tsenwang mahala kwa go yone e tla tshwarelwa mo lefelong le le gaufi le kwa o nnang teng.


text:
Motse wa Senete
Motse wa Senete ke motse o o mo kgaolong ya legare mo Botswana. O atlametse molelwane wa lefatshe la Zimbabwe, mme ebile o nale sekolo se se potlana le se se kgolwane gape le kokelwana. Senete o nale boswa jwa ngwao e e humileng tsotlhe kwa batho ba letso la Bakalanga ba tlholegang teng. Banni ba motse wa Masokandolo ba fitlha batho kwa magageng a a kwa ditlhabeng. Motse wa Senete o selekanyo sa dikhilomethara tse di lekgolo le masome a mabedi go tsweng kwa motseng wa Tutume gape le selekanyo sa lekgolo le masome a mabedi go tsweng kwa toropong ya Francistown. Ka ngwaga wa 2001 palo ya batho e ne e le dikete tse pedi, makgolo a mabedi le masome a mane le bongwe Bontsi jwa banni ba motse wa Senete ba rutegile ka selekanyo sa masome a marataro mo lekgolong jwa palo ya batho ba bereka ditiro tse di faphegileng. Batho ba ba rutegileng jaaka Mmankge wa dithuto ebong Green gape le Ngaka Mbise ba tswa teng mo motseng o. Ditlhopha tsa kgwele ya dinao di akaretsa : Eleven Arrows gape le se se atlegileng sa Senete United'Mashambo'. Gape o nale badiragatsi mo metshamekong jaaka Leonard gwamulumba yo o sa tswang go simolola go diragatsa mo motshamekong mongwe yo o bitswang Makwetsepe Vol 1 le 2 e e simolodisitsweng kwa Palapye.


text:
Gumare
Contents
Tshimologo[baakanya | edit source]
Gumare kgotsa Gomare ke motsana o o bonwang kwa kgaolong ya Bokone-bophirima jwa ##Botswana|Botswana##, gaufi le makgobokgobo a Okavango# Palo ya batho ba Gumare e ne e le makgolokgolo a a borataro, masome a borataro le bosupa mo palo bathong ya ngwaga wa 2001#[1]
Makalana a puso a le mane a laola kgaolo ya Ngamiland:
- Kgaolo ya Makgotlana;
- Kgaolo ya kokamelo;
- Kokamelo ya merafe;
- Lephata la kabo ditsha#
Maun o okametse ditirelo tsa bogare jwa Ngamiland# Gumare ke yone fela kgaolwana, e e bitswang kgaolwana ya Okavango, gape e nale kokamelo ya tsamaiso ditiro tsa yone# Molelwane wa bookamelo jwa Okavango o simolola kwa Habu, go akaretsa Qangwa le Xaixai go ya kwa Gudigwa# Molelwane wa sepolotiki o simolola kwa Etsha 1 go fitlha kwa Gudigwa mme se se pharologanyo le thuto le temo-thuo# Go nale metsana e le masome a mabedi le bosupa mo kgaolwaneng ya Okavango#
Popego ya lefatshe le Diruiwa tsa tlholego[baakanya | edit source]
Okavango ke ene fela wa bontlhabongwe kwa go nang le diphologolo le ditlhare mo Kalahari# Okavango o ikaegile fa lefelong le le sa siamang fa lefatshe le , tshikinyegelang teng le thoromo ya lefatshe# Go tswa fa, phetlogo ya popego ya lefatshe e nna e fetloga gape e sa tshepege# Go nale komelelo ya lefatshe, makgobokgobo, metswedi, lekadiba, bojang mo lefatsheng, bodiba gape le ditlhake tse di sa balegeng tsa selekanyo se se sa tshwaneng le popego e e pharologanyo#
Merafe ya Okavango[baakanya | edit source]
Merafe e e tumileng mo kgaolwaneng e ke ya Batawana, Bayeyi, Baherero gape le Bahambukushu, le Basubiya# Gape go nale Banoka #noka ##Basarwa|Basarwa###, baagi tota ba Okavango, gape le Bakgalagadi le Baherero# Bontsi jwa ditlhopa tse di agile fa tlhoko ga noka, e ba e dirisang go tshwara ditlhapi gape le go nosetsa diruiwa tsa bone# Ba lema mo dibateng tsa merwalela,mmidi le mabele#
Go dira madi mo Okavango[baakanya | edit source]
Nngwe ya dilo tse di ba thusang ka go dira madi ke bojanala #le fa dikompone tse e le tsa batswa kwa#, thuo ya diruiwa, go loga ditlotwana gape le madirelo a a potlana, le temo-thuo# Kgaolwana ya Okavango ke legae thata ka palo ya batho e e itebagantseng le temo-thuo gore ba kgone go itshelela# Ka ngwaga wa 1975 khutlola ya United Nations Development e ne ya thusa batho mo Gumare le Etsha go godisa botswerere jwa go loga ditlatlana gore di kgone go rekisiwa kwa mafatsheng a mangwe# Ditlatlana le tse dingwe tse dinnye, dipetlo tsa maemo di ne tsa isiwa kwa Gaborone gape tsa isiwa kwa United States le Europa go rekisiwa#
Jaaka dikgaolo tse dingwe mo Botswana, Okavango o lebaganwe ke kgwetlho ya kanamo ya mogare wa HIV/AIDS mo bathong#
Dipadi tse dingwe[baakanya | edit source]
Coordinates: 19°22′09″S 22°09′42″E / 19.36917°S 22.16167°E
Template:Botswana largest cities
[[Category: Mafelo a a nang le batho ba ba ntsi mo Botswana]] [[Category:Kgaolo ya Botswana ya Bokone Bophirima ]]


text:
Maranya a Kakanyo
Maranyane a kakanyo kgotsa (IT) ke papadi,lepeano,letlotlo le go ntsha ga modumo,ditshwantsho,mokwalo le dinomoro tsa kakanyotse di dirisanyang le motlakasedi itebagantse le go tlhakanya dikhomputara le tsa ditlhaeletsanyo.[1] Lefoko le lone ka bosha jwa go tlhaloganyesega jwa lone le bonasegile ka ngwaga wa 1958 mo koranteng ya Harvard Business Review ,e mo go yone mokwadi Leavitt le Whisler ba akgetseng gore "kakanyo e ntsha ga e na leina lele ikemetseng ka nosi lele setseng le simolodisitswe. Re tla le bitsa maranyane a Kakanyo kgotsa ka bokhutshwane (IT).".[2] Nngwe ya tsa segompino tse di tlhagogang mo ntheng ya tsa Maranyane a kakanyo ke tse di tla tlang e le, dikhomputara tsa kitso tlhabologileng , dikhomputara tsa maemo,kakanyo ya maranyane a tlhabologileng,kwa godimo kokoanyo ya kitso le tse dingwe.
Contents
Kakanyo ka kakaretso[baakanya | edit source]
IT ke lefelo le go laolwang kakanyo le go paralatsa mafelo ka go faralogana aa akaretsang mme go kganelwa ke dilo tse di tshwanang le go bopelela, maranyane aa berekisang khomputara, kitso ee faphegileng , tse di dirang khomputara , kitso ee tlhalogangwang ke khomputara le go aga kitso. Ka bokhutshwane, sepe se tlhokanang le kitso,ee akanyediwang ka go bonala kana nngwe tsela,ka go dirisiwa ga di CD,ke bontlha bongwe jwa maranyane a kakanyetso. IT e thusa bagwebi ka dithuso tse nne tse di faphegileng tsa:go dira gore kgwebo e itirise ka maranyane,go tlisa kakanyetso,go ikgolaganya le bareki,le didirisiwa tse di rotloetsang maduo aa mantle.
Baitsanape ba maranyane a kakanyo ba dira ditiro tse di farologanyeng(maranyane a kakanyo aa lekanyeng) aa rulagantsweng go tswa mo go tsenyeng topo go diragatsa di toga-maano, kgolaganyo ya dikhomputara le kakanyo Nngwe ya ditiro tsa baitsanape ba maranyane a kakanyo ba ka di dirang ke go laola kakanyo,go dira le kgolaganyo, dikago tsa khomputara,go dira le kakanyo le maranyane a khomputara,le gone go laola le kokamelo ya tsotlhe ka kakaretso. Maranyane a kakanyo a simolotse go gasagasamela pele go nale go tlwaela khomputara ya motho a le mongwe le maranyane a kgolaganyo,le tse dingwe tse dintsi tse di dirisang maranyane jaaka go dirisa megala ya letlheka, disupaditshwantsho,le megala ee dirang ka esi, le tse dingwe, mo go oketsang letlhoko la ditiro.
Mo nakong ee fitlileng,lekgotla la Accreditation Board for Engineering and Technology gape le la Association for Computing Machinery ba ikgolagantse go bopa maitlamo le seemo sa togamaano ka dithuto [3] tsa boemo jwa maranyaneng a katso jaaka aa pharologanyo fa a tshwantshangwa [4]le maranyane a khomputara le kakanyo ka kakaretso gompino. SIGITE (Setlhopa se se haphegileng mo thutong)[5] ke lekalana la ACM le le berekang ka ditlhopana go netefatsa maitlamo a. Dithuso ka maranyane a kakanyo lefatshe ka bophara e ne e le didikadike tsa makgolokgolo a makgolo a supa,masome a borataro le boraro ka ngwaga wa 2009.[6]
Selekanyo sa kgolo ya maranyane[baakanya | edit source]
Hilbert le Lopez [7] ba kaya kgolo ya mararanyane e fetlogang (jaaka o kare molao wa Moore):motshine oo itebagantseng le selekanyo sa go bala kakanyo go bua ka kgobololo o ntsifetse gabedi mo kgweding tse lesome le bone gare ga ngwaga wa 1986 le 2007; selekanyo sa lefatshe sa tiriso ya dikhomputara ka kakaretso se oketsegile gabedi mo kgweding di le lesome le borobabobedi mo dingwageng tse di lesome; selekanyo sa ditlhaeletsanyo tsa lefatshe ka bophara se oketsegile gabedi mo kgweding tse masome a mararo le bone; selekanyo sa letlotlo la lefatshe lotlhe le ne le tlhokana le kgobololo ya kgwedi tse masome a mane go ntsifala mo ngwageng tse (tharo); gape selekanyo sa go gasagasa kitso se ntsifetse gabedi mo kgoboleng ya ngwaga tse 12.3.[7]
onani[baakanya | edit source]
- Kakanyo le maranyane a dipusanyo (ICT)
- Maranyane a khomputara
Dipadi tsa kwa:[baakanya | edit source]
- ↑ Longley, Dennis; Shain, Michael (1985), Dictionary of Information Technology (2 ed.), Macmillan Press, p. 164, ISBN 0-333-37260-3
- ↑ "information technology (subscription required)", Oxford English Dictionary (2 ed.), Oxford University Press, 1989, http://dictionary.oed.com/, retrieved 20 November 2010
- ↑ ABET
- ↑ Isbell, Charles; Impagliazzo, John; Stein, Lynn; Proulx, Viera; Russ, Steve; Forbes, Jeffrey; Thomas, Richard; Fraser, Linda et al. (December 2009), (Re)Defining Computing Curricula by (Re)Defining Computing, Association for Computing Machinery, ACM, ISBN 978-1-60558-886-5
- ↑ ACM-SIGITE
- ↑ "Gartner Says Worldwide IT Services Revenue Declined 5.3 Percent in 2009", Gartner, http://www.gartner.com/it/page.jsp?id=1363713, retrieved 20 November 2010
- ↑ 7.0 7.1 "Nonofo ya maranyane a tsa lefatshe ka letlotlo,go itsese,le go bala maranyane", Martin Hilbert le Priscila López (2011), Science (journal), 332(6025), 60-65;go atamela koranta fa: martinhilbert.net/WorldInfoCapacity.html
Palo pele[baakanya | edit source]
- Adelman, C. (2000). A Parallel Post-secondary Universe: The Certification System in Information Technology . Washington, D.C.: U.S. Department of Education.
- Allen, T., and M.S. Morton, eds. 1994. Information Technology and the Corporation of the 1990s . New York: Oxford University Press.
- Shelly, Gary, Cashman, Thomas, Vermaat, Misty, and Walker, Tim. (1999). Discovering Computers 2000: Concepts for a Connected World . Cambridge, Massachusetts: Course Technology.
- Webster, Frank, and Robins, Kevin. (1986). Information Technology—A Luddite Analysis . Norwood, NJ: Ablex.
- The Global Information Technology Report 2008–2009, World Economic Forum and INSEAD, 2009, ISBN 978-92-95044-19-7, http://www.weforum.org/pdf/gitr/2009/gitr09fullreport.pdf
- Blais, Steven (December 2011). Business Analysis: Best Practices for Success. John Wiley & Sons. ISBN 1118076001.
Dikgoge tsa kwa ntle[baakanya | edit source]


text:
Gabane
Gabane ke motsana oo dikhilomitara di le lesome le botlhano go tswa mo toropo kgolo Gaborone. ke motsana wa Balete ba ba tlholegang kwa Ramotswa o o ka fa tase ga bogosi jwa ga Kgosi Mosadi Seboko.Kgosi ya motse o ke Kgosi Seeletso Pule,ka ntlha ya se matlhogotshweu ba o bitsa lefatshe la ga Pule kgotsa Gabane Pule.
Gabane o itsege ka Madirelo a Pelegano Village Industries e e tlhametseng banana le bagolo jwa motsana o mebereko.Pelegano e tswakatswakantse ditiro tse di e dirang,go tswa mo go bopeng dinkgwana,go sila mabele,go betla,ga mmogo le go tshwantsha.Ka ntlha e bajanala ba tla ka mmetela go tla go bona le go reka magasigasi a.
Gabane o itsege thata ka itloso bodutu e e faphegileng e e dirang gore baagisane go tswa mo metseng e e mabapi ba tle ka dipalo letsatsi le letsatsi,se a bo e le ntateng ya Mountain Rest Bar e e itsegeng ka go letsa mmino wa jazz labone le tshipi mongwe le mongwe.Gabane o ntsitse baopedi ba tlhwatlhwa mo ditsong tsa lefatshe la Botswana magareng ga bone Franco and Afro Musica,Matsieng ga mmogo le Miso Mmereki tshoso e rweleng mo go tsa ditlaeletsano,o itsagale thata ka matlhaga tlhaga a gagwe mo Mokaragana (monate sukiri) ka jaana ke mogasi mo seromomamoeng.
Gabane o itsege ka Madirelo a Pelegano Village Industries e e tlhametseng banana le bagolo jwa motsana o mebereko.Pelegano e tswakatswakantse ditiro tse di e dirang,go tswa mo go bopeng dinkgwana,go sila mabele,go betla,ga mmogo le go tshwantsha.Ka ntlha e bajanala ba tla ka mmetela go tla go bona le go reka magasigasi a.
Gabane o itsege thata ka itloso bodutu e e faphegileng e e dirang gore baagisane go tswa mo metseng e e mabapi ba tle ka dipalo letsatsi le letsatsi,se a bo e le ntateng ya Mountain Rest Bar e e itsegeng ka go letsa mmino wa jazz labone le tshipi mongwe le mongwe.Gabane o ntsitse baopedi ba tlhwatlhwa mo ditsong tsa lefatshe la Botswana magareng ga bone Franco and Afro Musica,Matsieng ga mmogo le Miso Mmereki tshoso e rweleng mo go tsa ditlaeletsano,o itsagale thata ka matlhaga tlhaga a gagwe mo Mokaragana (monate sukiri) ka jaana ke mogasi mo seromomamoeng.
This is an excerpt from the article Gabane from the Wikipedia free encyclopedia. A list of authors is available at Wikipedia.


text:
Setswana
Setswana ke puo ee buiwang mo mafatsheng a Afrika Borwa, Botswana, Namibia le Zimbabwe. Ke nngwe ya dipuo tsa semmuso kwa Afrika Borwa fa kwa Botswana gone e le puo ee tsewang e le yone ya lefatshe ka bophara. Banni bangwe ba Botswana ba tsalwa ba sa bue Setswana jaaka Bakgalagadi, Bakalanga le ba bangwe. Ba se ithuta mo mebileng le kwa sekolong. Molao moteo wa Zimbabwe o moshe o kaya puo ya setswana e le nngwe ya dipuo tsa semmuso tsa lefatshe leo.
Contents
Kgotla ya Batswana[baakanya | edit source]
Kgotla e kaiwa mo setsong sa Setswana jaaka lefelo la botlhokwatlhokwa. Ke felo kwa melao ya morafe e dirwang gone le ditsheko di tsenelang gone. Kgotla ngwe le ngwe, go ya ka Setswana, e biletswa boreaitse go thaya kgotla gore go sireletswe kgosi le morafe. Go epelwa lenaka la mere kgotla lenaka le beiwa mo mpontsheng go ya ka thato ya kgosi le baeletsi ba gagwe. Kgotla e agiwa go ya ka bogolo jwa morafe mme e agiwa jaaka seripagare sa kgolokwe.
Gantsi, ke Kgosi, borangwanaagwe le bao ba tlhopilweng ke ntlo ya kwa kgosing ba ba dirang le go fetola melao ya morafe. Manno kwa kgotla a dulwa go ya ka maemo a motho mo morafeng. Batlhanka le batlhoki ba dula kgakala xle kgosi. Bomatwetwe, batlhabani ba diganka le bahumi ba dula gaufi le kgosi. Ke gone fa mannong fa moo go neng gp bonwa gore ke mang yo nang le meraka e mentsi, e e sasailang ka metlhape ya dikgomo le letsomane la dinku.
Kgotla, kwa dipitso tsa morafe di tshwarelwang gone, ka gale e agiwa gaufi le kwa kgosing ka magong a ditlhare tsa mokgalo le moselesele, mme e agiwa ka mokwa yo o latelang:
- Manno a kgotla - gantsi ka fa tlase ga setlhare.
- Lepatlelo la kgotla – go amogela bao ba tla emang ka dinao kwa kgotla
- Leobo – moago e ruletsweng ka bojang.
- Leiso – kwa molelo o besiwang gone go ithuthafatsa, go apaya tota le go baya metsi mo isong.
- Lesaka la dikgomo.
- Ntlwana – e agiwa ka kwa morago ga lesaka
Kgotla e e kwa godimodimo ke kgotla ya kgosi. Mme yona e latelwa ke dikgotla tsa dikgosana le dikgotla tsa malapa. Senno sa kgotla se dirisiwa kwa kgotla fela, ga se tswe ka kgotla. Mme senno seno se dirwa ka legong la setlhare sa mokgalo, morolwana kgotsa mokabi. Dinno gantsi di betliwa ke banna ba motse.Mo malatsing a gompieno dikgotla di fetogile go tsamaya le dinako. Sepodisa le meago mengwe ya puso e agiwa gaufi kgotsa go nna karolo ya kgotla.
Losika la puo ya Setswana le Merafe e mengwe[baakanya | edit source]
Setswana se sikana thata le Sesotho, puo e e buiwang kwa Afrika Borwa le Lesotho. Se se dira gore babui ba dipuo tse ba tlhaloganyane motlhofo go gaisa ba dipuo tse dingwe tse di mabapi[1].Le fa go ntse jalo Puo ya Setswana ga e tshwane thata le ya Sesotho,di nale modumo o o di farologanyang mme ebile seo se ka tlhalogangwa botoka ke babui ba Botswana le Lesotho [2].
Nalane[baakanya | edit source]
Nalane ya setswana e tshwanetse ya bo e wela fa go tse dingwe tse di filthegileng go fitisisa mo lefatsheng. Seno se dirwa makete le go fitisisa ka ntata ya gore ga e a kwalwa mofatshe, e sale e le mafoko a molomo a a fitisiwang go tswa go batsoga-pele go ya kwa baneng. Botshelo jwa boteduputswa ba setswana, bo fitlhelwa gantsi mo dipokong le mo dikwalong dingwe tsa di padi le dikgankhutswe. Maitlhomo magolo a karolo e, ke go leka go kopanya fa go kgonagalang, tsa botshelo jwa maloba, mme fela re rata go rotloetsa batswana go bala le go kwala setswana.
Setswana mo Afrika Borwa[baakanya | edit source]
Go ya ka bodulo, Puo ya Setswana e phatlaletseng thata mo Afrika Borwa mme e buiwa thata ke merahe ee ko Bechuanaland Protectorate, Bokone-Botlhababa Probinsi ya Kapa (British Bechuanaland and Griqualand West),Bogare,Bophirima ba Free State le Bophirima ba Transvaal. Legale bogolo ba ditulô tse di mo sekakeng se se senang metsi sa Kalahari ebile sena le baduli ba ba nnye ka palo.
Go na le Merahe mengwe ee dirisang pou ya Setswana entswa e se merahe ya Batswana.Yone e akaretsa BaKalanga, BaHerero, Madamara, BaKoba, BaMbukushu,BaSubia, BaKgalagadi, BaSarwa, jalo jalo.Merahe ya BaTswana ka bo yone e ka faroganngwa ka dikarolo tse nne,e leng, Bogareng,Borwa, Bokone le Botlhaba. Dikarolo tse tharo tsa ntlha di ka kaiwa e le tsona tse di dirang diteme tsa Bophirima tsa Setswana.
Bontsi jwa batho ba ba buang Setswana ba fitlhelwa kwa lefatsheng la Aforika Borwa bogolo segolo mo diporofenseng tsa Bokone Bophirima (North West) le Kapa Bokone. Batswana ba Aferika Borwa ba ka nna didikadike di le 3.4 fa Batswana ba Botswana ba ka nna sedikadike le go feta (gongwe 1.3). Batswana ba Namibia le Ba Zimbabwe ba palo potlana. Legale ditirelo tsa kgaso tsa Namibia di gasa gape ka Setswana.
Setswana ke puo e e monatenate, e e nonneng ka e bile e buiwa mo mafatsheng a mane a a mo borwa jwa Aferika. Baithuti bangwe ba dipuo bare Setswana ke nngwe ya dipuo tse di matswakabele thata go gaisa tse dingwe tsa borwa jwa Aferika.
Setswana se na le manatetsha puo a mantsi jaaka diane, dithamalakwane le maele.


text:
Gauteng
Gauteng ke enngwe ya diporofinsi tse di robongwe mo Aferika Borwa. Fa go bapisiwa le tse dingwe, ke ennye, fela ke yone e nang le baagi ba le bantsi go feta diporofinsi tse dingwe.
Ditso[baakanya | edit source]
Gauteng,ke porofense e e neng e itsega ka leina la Pretoria-Witwatersrand-Vereeniging (PWV) le le tswileng mo go la Transvaal ka ngwaga wa 1994. Lefelo le le tletse ka batho ba lekoko la ANC go tswa kwa ngwageng wa kgethololo ya batho ba bantsho.
Melao le puso[baakanya | edit source]
Go tswa ka kgwedi ya Motshegano a le thataro, 2009, Paul Mashatile, tona ya pele ya tsa madi yo eleng modulasetilo wa ANC mo porofenseng ya Gauteng, e ne e le moemedi wa ANC mo Gauteng go tloga ka Lwetse a le supa, 2008, go fitlhelela ditlhopho tsa Nomvula Mokonyane yo neng a emelwa ke Mbhazima Shilowa go tswa ka 1999 e be a tlogela ka mathata a neng a tsogile mo ANC a dirileng gore tautona Thabo Mbeki a tlogele setilo[1].
Itsholelo[baakanya | edit source]
Itsholelo ya Gauteng ke yone e nnileng le seabe mo go tsa madi, mosepele, matshikiyego le madirelo mo lefatsheng la Afrika Borwa go feta mafelo a mangwe. Ebile ke lefelo le e leng gore fa bakgwebi go tswa ko ntle ga Afrika ba feta ka lone ba tla batla go simolola dikgwebo mo Afrika. Lefa Gauteng e le toropo e nnye mo go tse boferabongwe mo Afrika Borwa, e tsaya 1.4% ya lefatshe mo Afrika Borwa - profense e ke nngwe ya mafelo a a oketsang GDP ya Afrika Borwa. Gauteng e dira 10% ya GDP ya Sub Saharan Afrika le 7% ya GDP ya Afrika.


text:
BASHA BA BOTSA JAANA
Ke Eng fa ke Itshegaka?
Go itshegaka ke eng?
Go itshegaka ke mokgwa wa go nnela go ikgobatsa ka sengwe se se bogale. Ke mofuta mongwe fela wa go ikgobatsa. E mengwe e akaretsa go iphisa, go itira matsadi le go ititaya. Setlhogo seno se bua ka go itshegaka, mme melaometheo e go tlotliwang ka yone mo go sone e ka dirisiwa mo mefuteng yotlhe ya go ikgobatsa.
Bona gore o itse go le kana kang: Boammaaruri kgotsa Maaka.
Basetsana ke bone fela ba itshegakang.
Go itshegaka go kgatlhanong le taelo ya Baebele e e mo go Lefitiko 19:28, e e reng: “Lo se ka lwa itshegaka nama.”
Dikarabo tse di siameng:
Maaka. Le fa bothata jono bo lebega bo tlwaelegile thata mo basetsaneng, basimane bangwe le bone ba a itshegaka kgotsa ba ikgobatsa ka ditsela tse dingwe.
Maaka. Lefitiko 19:28 e bua ka ngwaokobamelo ya bogologolo ya seheitane, e seng mokgwa wa go nnela go ikgobatsa o go tlotliwang ka one mo setlhogong seno. Le fa go ntse jalo, go a utlwala go swetsa ka gore, Mmopi wa rona yo o lorato ga a batle gore re ikgobatse.—1 Bakorintha 6:12; 2 Bakorintha 7:1; 1 Johane 4:8.
Ke eng fa batho ba go dira?
Bona gore o itse go le kana kang: Ke polelo efe e o akanyang gore ke yone e e boammaaruri thata?
Batho ba itshegaka . . .
ka gonne ba leka go lepalepana le tlalelo ya mo maikutlong.
ka gonne ba leka go ipolaya.
Karabo e e siameng: A. Bontsi jwa batho ba ba itshegakang ga ba batle go swa. Ba batla fela go fedisa tlalelo ya bone.
Ela tlhoko se basha bangwe ba se buileng ka mokgwa wa bone wa go itshegaka.
Celia: “Go ne go dira gore ke ikutlwe ke imologile.”
Tamara: “Mokgwa ono e ne e le botshabelo jwa me. Go utlwa botlhoko mo mmeleng go ne go le botoka go na le go utlwa botlhoko mo maikutlong.”
Carrie: “Ke ne ke tlhoile go hutsafala. Go itshega go ne go dira gore ke se ka ka akanya thata ka khutsafalo ya me mme ke akanye ka botlhoko jo ke neng ke bo utlwa mo mmeleng.”
Jerrine: “Nako le nako fa ke ne ke itshega, ke ne ke lebala ka sengwe le sengwe mo botshelong jwa me, mme ke ne ke akanya gore nka se tlhoke go rarabolola mathata a me. Ke ne ke rata phetogo eo.”
Fa o na le bothata jono, o ka bo tlogela jang?
Go rapela Jehofa Modimo e ka nna kgato ya botlhokwa e e ka go thusang go lwela go bo tlogela. Baebele ya re: “Latlhela[ng] tlhobaelo yotlhe ya lona mo go ene, ka gonne o a lo kgathalela.”—1 Petere 5:7.
Kakantsho: Simolola ka go dira dithapelo tse dikhutshwane, gongwe o bolelela Jehofa fela o re, “Ke tlhoka thuso.” Fa nako e ntse e tsamaya o tla kgona go phuthuloga le go tshololela “Modimo wa kgomotso yotlhe” maikutlo a gago.—2 Bakorintha 1:
Thapelo ga se selo sa go ritibatsa maikutlo ka nakwana fela. Ke puisano ya mmatota le Rrago yo o kwa legodimong, yo o solofetsang jaana: “Ke tla go thusa tota. Ruri ke tla go ngangatlela ka thata ka seatla sa me sa moja sa tshiamo.”—Isaia 41:10.
Batho ba le bantsi ba ba kileng ba nna le bothata jwa go itshegaka, le bone ba ile ba gomodiwa ke go bua le motsadi wa bone kana mongwe fela yo o godileng yo ba mo tshepang. Bona dikakgelo tseno tse di tswang kwa basheng bangwe ba le bararo ba ba dirileng fela jalo.
Dipotso tse o ka akanyang ka tsone
Fa o setse o iketleeditse go kopa thuso, o ka tshololela mang mafatlha?
Fa o rapela Jehofa Modimo o ka mo raya wa reng ka kgang eno?
A o ka akanya ka mekgwa e mebedi (e e sa akaretseng go ikgobatsa) e o ka e dirisang go tlosa kgatelelo ya maikutlo le go tlhobaela?


text:
Motsana wa Tshokatshaa
Template:Orphan
Tshokotshaa ke motse o o mo kgaolong ya legare mo Botswana. O dikhilomethara tse di masome a boferabobedi mo bophirima jwa motse wa Nata, kwa bokone jwa tsela e e kopanang le ya Nata go ya Maun. Motse o o ne o nale palo ya batho ba le makgolo a mane,masome a botlhano le boferabobedi mo palo bathong ya ngwaga wa 2001 , gape o nale sekolo se se potana.
Tshokotshaa ke motse o o mo kgaolong ya legare mo Botswana. O dikhilomethara tse di masome a boferabobedi mo bophirima jwa motse wa Nata, kwa bokone jwa tsela e e kopanang le ya Nata go ya Maun. Motse o o ne o nale palo ya batho ba le makgolo a mane,masome a botlhano le boferabobedi mo palo bathong ya ngwaga wa 2001 , gape o nale sekolo se se potana.
This is an excerpt from the article Motsana wa Tshokatshaa from the Wikipedia free encyclopedia. A list of authors is available at Wikipedia.
Other languages


text:
TSA MALOBA
Constantine
Constantine ke ene mmusimogolo wa ntlha kwa Roma go ipolela gore ke Mokeresete. Ka go dira jalo, o ne a nna le tlhotlheletso e kgolo mo hisitoring ya lefatshe. O ne a amogela bodumedi jono jo pele bo neng bo bogisiwa mme a dira gore go nne le madumedi a a ipitsang a Bokeresete. Ka jalo, go ya ka The Encyclopædia Britannica, se go neng go twe ke Bokeresete e ne ya nna “kemedi e e maatla go gaisa tsotlhe ya setšhaba le dipolotiki” e e kileng ya nna le tlhotlheletso mo hisitoring.
KE ENG fa o tshwanetse go kgatlhegela go itse ka mmusimogolo wa kwa Roma wa bogologolo? Fa e le gore o kgatlhegela Bokeresete, o tshwanetse go itse gore maano a ga Constantine a dipolotiki le a bodumedi a amile jang ditumelo le dilo tse di dirwang ke dikereke di le dintsi go tla go fitlha mo motlheng wa rona. A re boneng gore a a amile jang.
DIKEREKE—DI NE TSA KWADISIWA SEMOLAO DI BO DI DIRISIWA KA TSELA E E SA TSHWANELANG
Ka 313 C.E., Constantine o ne a busa Mmusomogolo wa Roma kwa Bophirima, fa Licinius le Maximinus bone ba ne ba busa kwa Botlhaba. Constantine le Licinius ba ne ba dira gore batho botlhe ba obamele ka kgololesego, go akaretsa le Bakeresete. Constantine o ne a sireletsa Bokeresete a dumela gore bodumedi bo ka kitlanya mmusomogolo wa gagwe. *
Ka jalo, Constantine o ne a gamaregisiwa ke go lemoga gore dikereke di ne di kgaogantswe ke dikgogakgogano. E re ka a ne a tlhoafaletse gore go nne le tumalano e le nngwe, o ne a batla go simolola se go neng go twe ke thuto e e “boammaaruri” mme a bo a dira gore e latelwe. E le gore bobishopo ba amogelwe ke Constantine, ba ne ba tshwanelwa ke go fetola dilo tse ba di dumelang, mme ba ba neng ba dira jalo ba ne ba sa duedisiwe lekgetho e bile ba newa taolo e ntsi. Mokwalahisitori e bong Charles Freeman a re, “Go bona mofuta o o ‘siameng’ wa thuto ya Bokeresete go ne go sa bulele motho ditsela tsa legodimo fela mme go ne go mo naya matlotlo a mantsi mo lefatsheng.” Ka jalo, baruti ba ne ba nna le tlhotlheletso e kgolo mo dikgannyeng tsa lefatshe. Mokwalahisitori A. H. M. Jones a re: “Jaanong Kereke e ne e na le mosireletsi, mme gape e ne e na le morena.”
“Jaanong Kereke e ne e na le mosireletsi, mme gape e ne e na le morena.”—A.H.M. Jones, mokwalahisitori
BOKERESETE JWA MOFUTA MANG?
Go dirisana ga ga Constantine le bobishopo go ne ga dira gore go nne le bodumedi jwa melaometheo ya Bokeresete mmogo le ya boheitane. Go ne go ka se nne ka tsela e sele ka gonne boikaelelo jwa mmusimogolo e ne e le go nna le bodumedi jo bo amogelang dikgopolo tse di farologaneng, e seng go nna le bodumedi jo bo rerang boammaaruri. Aitsane e ne e le mmusi wa mmusomogolo wa boheitane. Mokwalahisitori mongwe o ne a re, e le gore a itumedise ditlhopha tsoopedi tsa bodumedi o ne a “dira ka boomo gore go se ka ga bonala gore o eme kae fa a dira dilo le mo pusong ka kakaretso.”
Le fa Constantine a ne a re ke Mokeresete, leoto le lengwe la gagwe le ne le setse kwa boheitaneng. Ka sekai, o ne a dirisa tepodinaledi le go laola ka bola—ditiro tsa boloi tse Baebele e di kgalang. (Duteronome 18:10-12) Kwa kagong e e bidiwang Arch of Constantine e e kwa Roma, o bontshiwa a ntshetsa medimo ya boheitane setlhabelo. O ne a tswelela a tlotla modimo wa letsatsi ka go tsenya setshwantsho sa modimo yoo mo mading a tshipi le go rotloetsa lekoko la modimo wa letsatsi. Moragonyana, Constantine o ne a ba a letla gore torotswana nngwe kwa Umbria, Italy, e age tempele e e agela ene le ba lelapa la gagwe le go tlhoma baperesiti gore ba direle koo.
Constantine o ne a nnela go busetsa morago letlha la gagwe la kolobetso ya go nna “Mokeresete” go fitlha malatsi a le mmalwa fela pele ga loso lwa gagwe ka 337 C.E. Bakanoki ba le bantsi ba dumela gore o ne a le busetsa kwa morago jalo gore a tswelele a engwa nokeng mo dipolotiking ke Bakeresete mmogo le ditlhopha tsa baheitane mo mmusomogolong. Eleruri pego ya botshelo jwa gagwe le go kolobediwa ga gagwe morago ga nako e telele jalo go dira gore batho ba belaele gore o ne a bua boammaaruri go le kana kang fa a re o dumela mo go Keresete. Le fa go ntse jalo, go na le sengwe se re ka tlhomamisegang ka sone: Kereke e Constantine a neng a dira gore e nne kafa molaong e ne ya nna le tlhotlheletso e kgolo mo dipolotiking le mo bodumeding, mme ya tlhanogela Keresete ya amogela lefatshe. Jesu o ne a bua jaana ka balatedi ba gagwe: “Ga ba karolo ya lefatshe, fela jaaka nna ke se karolo ya lefatshe.” (Johane 17:14) Go ne ga tswa madumedi a mantsintsi mo kerekeng eno—e jaanong e neng e setse e le ya selefatshe.
Seno sotlhe se re ama jang? Se kaya gore ga re a tshwanela go dumela dithuto tsa kereke nngwe le nngwe fela mme re tshwanetse go di sekaseka go ya ka Baebele.—1 Johane 4:1.
^ ser. 6 Go ile ga ganetsanwa thata ka gore a Constantine o ne a le peloephepa mo ditumelong tsa gagwe tsa Bokeresete, lebaka lengwe e le ka ntlha ya “se e neng e lebega e le go letlelela makoko a a belaetsang a boheitane, tota le go ela kwa bowelong jwa puso ya gagwe,” go ya ka se se bolelwang ke tshupiso nngwe.


text:
Ke Eng fa Batsadi Ba me Ba Gana ke Ijesa Monate?
Akanya ka seemo seno:
O batla go ya moletlong, mme ga o tlhomamisege gore a batsadi ba gago ba tla go letla go ya. O ka tlhopha go dira jang?
1. O SE KA WA BA KOPA—TSAMAYA FELA
Lebaka la go bo o ka akanyetsa go dira seno: O batla go bontsha ditsala tsa gago gore o kgona go itaola. O akanya gore o itse go feta batsadi ba gago, kgotsa ga o tlotle tsela e ba lebang dilo ka yone.—Diane 14:18.
Ditlamorago: Ditsala tsa gago di ka nna tsa kgatlhega, mme gape di tla lemoga sengwe ka wena, gore o leferefere. Fa e le gore o ka tsietsa batsadi ba gago, le ditsala tsa gago o ka di tsietsa. Fa batsadi ba gago ba ka utlwa, ba ka nna ba utlwa botlhoko mme ba ikutlwa ba tsieditswe ba bo ba sa tlhole ba dumela o ya gope!—Diane 12:15.
2. O SE KA WA BA KOPA—O SE KA WA TSAMAYA
Lebaka la go bo o ka akanyetsa go dira seno: O akanya ka taletso eno mme o bo o dira tshwetso ya gore tiragalo e o laleditsweng kwa go yone ga e tsamaisane le melaometheo e o tshelang ka yone kgotsa gore bangwe ba batho ba ba laleditsweng ga se ditsala tse di molemo. (1 Bakorintha 15:33; Bafilipi 4:8) Kafa letlhakoreng le lengwe, o ka tswa o batla go ya mme o se na bopelokgale jwa go kopa batsadi ba gago.
Ditlamorago: Fa o sa tsamaye ka gonne o itse gore ga go molemo, o tla kgona go araba ditsala tsa gago o tlhatswegile pelo. Mme fa o sa ye fela ka gonne o se na bopelokgale jwa go kopa batsadi ba gago, o ka nna wa feleletsa o ntse kwa gae ka pelo e e botlhoko, o akanya gore ke wena fela o sa jeng monate.
3. BA KOPE—MME O UTLWE GORE BA RENG
Lebaka la go bo o ka akanyetsa go dira seno: O amogela gore o mo taolong ya batsadi ba gago e bile o tlotla tsela e ba lebang dilo ka yone. (Bakolosa 3:20) O rata batsadi ba gago mme ga o batle go ba utlwisa botlhoko ka go ngwega ba sa itse. (Diane 10:1) Gape o ka nna le tshono ya go tlhalosa maikutlo a gago.
Ditlamorago: Batsadi ba gago ba tla lemoga gore o a ba rata e bile o a ba tlotla. Mme fa ba bona kopo ya gago e utlwala, ba ka nna ba dumela.
Lebaka La go Bo Batsadi ba ka Gana
Lebaka lengwe le ka tshwantshiwa jaana: Fa o ne o kgona go itlhophela, o ne o ka batla go thuma mo lefelong le le nang le bafalotsi ba ba thusang batho gore ba se ka ba nwela. Ka ntlha yang? Ka gonne fa o ntse o le mo metsing o ijesa monate, ga o kgone go bona dikotsi tsotlhe tse di ka tlhagang. Mme bafalotsi bone, ba mo lefelong le le botoka le le ba thusang go bona dikotsi sentle. Ka tsela e e tshwanang, e re ka batsadi ba gago ba na le kitso le maitemogelo, ba ka tswa ba bona dikotsi tse wena o sa kgoneng go di bona. Fela jaaka bafalotsi ba ba fa losing lwa lewatle, boikaelelo jwa batsadi ba gago ga se go go senyetsa monate, mme ke go go thusa go tila dikotsi tse di ka go sulafaletsang boitumelo mo botshelong.
Lebaka le lengwe ke le: Batsadi ba gago ba eletsa thata go go sireletsa. Lorato lo ba tlhotlheletsa go dumela fa go kgonega le go gana fa go tshwanela. Fa o ba kopa tetla ya go dira sengwe, ba ipotsa gore a ba ka go naya tetla ya go dira se o se kopang ba bo ba kgona go lebana le ditlamorago tsa teng. Ba tla dumela gore ba ka kgona—e bile ba tla go naya tetla—fa fela ba tlhatswegile pelo gore tota ga go na sepe se se kotsi se se tla go diragalelang.
Se o Ka se Dirang Gore Batsadi ba Gago ba go Neye Tetla
Seo o ka se dirang
Go ikanyega: Ipotse jaana ka: ‘Tota ke eng fa ke batla go tsamaya? A ruri se se dirwang koo ke a se rata kgotsa ke fela gore ke batla gore ditsala tsa me di nkamogele? A ke ka gonne mongwe yo ke mo kgatlhegelang o tla bo a le teng?’ Go tswa foo, bolelela batsadi ba gago boammaaruri. Ba kile ba nna basha mme ba go itse sentle. Ka jalo, le fa o ka reng, ba tla lemoga maitlhomo a gago. Ba tla anaanela boikanyegi jwa gago mme le wena o tla solegelwa molemo ke botlhale jwa bone. (Diane 7:1, 2) Kafa letlhakoreng le lengwe, fa o sa ikanyege, o dira gore ba se ka ba go tshepa e bile o fokotsa ditshono tsa gore ba go neye tetla.
Nako e e siameng: E se ka ya re batsadi ba gago ba sa ntse ba goroga mo lapeng ba tswa tirong kgotsa ba tlhomile mogopolo mo dilong tse dingwe, o bo o setse o ba tlhasela o kopa dilo tse dintsintsi. Bua le bone ka nako e o bonang e kete ba iketlile. Le fa go ntse jalo, o se ka wa emela motsotso wa bofelo e bo e le gone o lekang go ba pateletsa gore ba go neye tetla. Batsadi ba gago ga ba ka ke ba itumelela go dira tshwetso ya lepotlapotla. Ba kope di tloga fela, o ba fe nako e e lekaneng ya go akanyetsa kgang.
Dintlha ka botlalo: Opa kgomo lonaka. Ba tlhalosetse ka botlalo se o batlang go se dira. Batsadi ga ba kgotsofale fa o ba araba ka gore “Ga ke itse,” segolobogolo fa ba go botsa gore: “Ke bomang ba ba tla bong ba le koo?” “A go tla bo go na le mogolo mongwe yo o ikarabelelang?” kgotsa “O tla tla gae nako mang?”
Boikutlo jwa gago: O se ka wa tsaya batsadi ba gago jaaka baba ba gago. Ba lebe jaaka badirimmogo le wena—ka gonne tota ba batla go go thusa. Fa o tsaya batsadi ba gago e le ditsala tsa gago, o ka se utlwale e kete o a lwa mme le bone ba ka dirisana le wena sentle.
Bontsha batsadi ba gago gore o godile sentle mo o ka amogelang tshwetso ya bone le go e tlotla. Fa o dira jalo, ba tla go tlotla. Mme mo nakong e e tlang, ba ka leka go bona ditsela tsa gore ba go neye tetla.


text:
A go Nyala Lefufa go Siame?
Karabo ya Baebele
Nako nngwe Modimo o ne a letla banna go nna le basadi ba ba fetang a le mongwe. (Genesise 4:19; 16:1-4; 29:18-29) Mme gone, ga se Modimo yo o neng a simolola mokgwa ono wa gore motho a nyale basadi ba bantsi. O ne a direla Adame mosadi a le mongwe fela.
Modimo o ne a laela Jesu Keresete go busetsa molao wa gagwe wa kwa tshimologong wa gore monna a nyale mosadi a le mongwe. (Johane 8:28) Fa Jesu a ne a bodiwa ka kgang ya lenyalo, o ne a re: “
Yo o neng a ba bopa go tswa kwa tshimologong o ne a ba dira monna le mosadi a ba a re, ‘Ka lebaka leno monna o tla tlogela rraagwe le mmaagwe mme o tla ngaparela mosadi wa gagwe, mme bobedi jono bo tla nna nama e le nngwe.’”—Mathaio 19:4, 5.
Mongwe wa barutwa ba ga Jesu o ne a tlhotlhelediwa ke Modimo go kwala jaana: “
A monna mongwe le mongwe a nne le mosadi wa gagwe le mosadi mongwe le mongwe a nne le monna wa gagwe.” (1 Bakorintha 7:2) Gape Baebele e tlhalosa gore monna mongwe le mongwe mo phuthegong ya Bokeresete yo o newang maikarabelo a a kgethegileng o tshwanetse go nna “
monna wa mosadi a le mongwe.”—1 Timotheo 3:2, 12.


text:
Mpumalanga
Mpumalanga ke nngwe ya diporofinsi mo Aferika Borwa.(leina la kgaolo e le ne la fetloga go tsweng kwa go Eastern Transvaal ka kgwedi ya Phatwe a tlhola masome a mabedi le bone ka ngwaga wa 1995), ke kgaolo e e mo Aferika Borwa . Leina la lefelo le lone ka boripana le raya "kwa letsatsi le tlhabang teng" ka teme ya Seswazi, Sexhosa, Setebele gape le Sezulu. Mpumalanga o ikaegile kwa botlhaba jwa Afrika Borwa , mo bokone jwa KwaZulu-Natal gape o boe o aga molelwane le lefatsheng la Swaziland le Mozambique. E akaretsa selekanyo sa 6.5% sa lefatshe la Aferika Borwa. Mo bokone e aga molelwane kwa Limpopo, mme mo bophiri ke Gauteng, mme mo bokone bophirima ke Free Statemme gape kwa bokone ke KwaZulu-Natal.Toropokgolo ya teng e bidiwa Nelspruit (mme gompieno e fetlotswe leina go nna Mbombela).Mme ka ngwaga wa 1994, Mpumalanga e kile ya bo e le bontlha bongwe jwa kgaolo ya Transvaal_Province.
Contents
Popego ya lefatshe[baakanya | edit source]
Drakensberg ke ene yo o kgaoganyang Mpumalanga ka matlhakore a le mabedi ebong bontlha jo bongwe jwa bophirima jo bo tetseng bojang jo bontsi bo ikadile ka mo go kgatlhisang gape lefatshe le bo le tsholetsegela fa godimo mme gape mo letlhakoreng la botlhaba go fologela tlase bojang mme bo se bontsi mo kalo mme teng fa go nale diphologolo tse di mefutla tse di anameng le tikologo gape di e kgabisa. Bontlha jwa borwa jwa lefelo la diphologolo la Kruger_National_Park bo bonwa teng mo kgaolong. Thaba ya Drakensberg e fetla boleele jwa selekanyo sa 2000m mo mafelong a le mantsi bogoljang mo bogare jwa kgaolo ya Mpumalanga e e leng yone e tlwaelesegile ka ditlhaba tse dintsi[1].
Bojanala[baakanya | edit source]
Mpumalanga gape o tumile ka go itsege e le lefelo la bojanala. Kruger_National_Park, ke lefelo le sireletsang diphologolo le le simolodisitsweng ka ngwaga wa 1898 maikaelelo e le go sireletsa le gone go tlhokomela diphologolo tsa naga, lefelo le le botona jwa selekanyo sa dokhilomethara di le 20,000 square (7,700 sq mi), mme ebile le itsege lefatshe ka bopharaKruger_National_Park[2].
Dipuo le dipalo tsa batho[baakanya | edit source]
Palo ya batho e ka tshwara 30% ba bua SiSwati, teme ya batho ba lefatshe la Swaziland ka gore ba bapile fela thata, ba le 26% bone ba bua puo ya IsiZulu, 10.3% IsiNdebele, 10,2% Northern_Sothosa kwa bokone le 11,6% yone e bua Xitsonga.


text:
Free State
FREE STATE(South Africa) Free state ke kgaolo nngwe ya lefathse la Afreka Borwa. Kgaolo e e fithlelwa mo toropong ya Bloemfontein, lefelo le go direlwang melao ya Afreka Borwa teng.Ditso tsa lefelo le di thlolega kwa Orange Free State Boer Republlic go fitlha kwa kgaolong ya Orange free State.
Thutafatshe[baakanya | edit source]
Lefelo la Free state le fitlhelwa mogare ga lefatshe la Afreka Borwa. Monate wa loapi le go nonofa ga mmu go rotloetsa kgebo ya tsa temo-thuo. Dipolasi tse di fetang dikete dile masome a mararo,tse di robileng tlhka e nntsi ya lefatshe di etsiwe ka leina le go tweng Sesigo sa Afreka Borwa.
Meepo ya ditswa mmung[baakanya | edit source]
Free State ke lefelo lele humileng di tswang mmung, ka Gouta ee nang le boemo mo gore dirweng ga yone mo mafatsheng otlhe. Kepo ya ditswang mmung kgaolong eo ke yane mmereko o go hirwang batho ba le bantsi. Kgaolo e e nale meepo ya ditswa mmung ele lesome le bobedi ee epang 30% ya gouta ya Afreka Borwa e bile e baya Afreka Borwa momaemong a botlhano mo go direng gouta gareng ga mafatshe otlhe.
Itsholelo[baakanya | edit source]
Lefelo le ke lone sesigo sa Afreka Borwa ka le nale temothuo ele pelo ya itsholelo ga mmogo le meepo ka ko gouteng eleng mmamane wa go hira.


text:
Merogo
Lefoko merogo le raya senngwe se se jegang e ka nna bontlha bongwe jwa setlhare kgotsa matlhare, mme go sa akarediwe dipeo gape le maungo. Se se raya matlhare, ditlhito, kgotsa medi ya ditlhare mme gape go akarediwe le dimela tse dingwe (jaaka squash).
Lefoko le ga le na leina la nnete le le tsepameng mo dithutong tsa biology; ka go rialo lefoko le le raya dilo tse di mmal culinary and cultural tradition. Sekai ke gore batho ba tsaya gore mabowale one ke merogo le fa e ntse e se ditlhatsana,[1][2],fa bangwe bone ba a kgaoganya le dijo ka kakaretso.[3]
Merogo e mngwe e kgona go jwewa e sa apewa, e menngwe yone e jewa e apeilwe, gape le e menngwe ke tshwanelo ya gore e jewe e apeilwe. Merogo gantsi e jewa e apelwa bogolo jang e le seshabo kgotsa mo dijong tse di letswai. Le fa go ntse jalo merogo mnngwe e dirisiwa modijong tse di nang le sukirinyana, jaaka rhubarb pie le carrot cake.
Tlhaloso ya lefoko "merogo" jaaka "setlhare se se golang se jewa" e ne e ise e simololwe go fitlha ka 18th century.[4]
Contents
Mafoko[baakanya | edit source]
Go nale mafoko a le mane a a rayang merogo le maungo:
- Maungo(dimela): peo ya leungo (nako dingwe e akaretsa tse di farologanyeng popego),
- Leungo(a a kgethiwang): bontlha bongwe jo bo jewang jo bo nang le sukiri,
- Merogo: bontlha bongwe jo bo jewang jo bo letswainyana.
Nngwe ya dimela di tshwana mmidi kgotsa dinawa , di ka tsewa fela jaaka merogo.
Nngwe ya dipotso tsa gore a mme tamati ke morogo e santse e kile ya sekwa kwa kgotla tshekelong ya United States ka ngwaga wa 1893. Mme kgotla e tlhalositse ka molao motheo wa Nix v. Hedden gore tamati ke morogo ka gore e wela mo dituelong tsa ngwaga wa 1883 tsa dithoto tse di tswang kwa mafatsheng a sele. Kgotla kgolo e bile ya papamatsa gore tamati ke leungo gape fa go buiwa ka dithuto tsa dimela.[5]
Temo ya merogo le maungo e ka tshetsa batho[baakanya | edit source]
Mothusa tona wa temothuo, Rre Oreeditse Molebatsi o rotloeditse balemi ba merogo le maungo go dira ka natla go jesa lefatshe leno.E rile mothusa tona a bua kwa phuthegong ya balemi ba merogo ba kgaolo ya legare kwa Mahalapye ka Mosupologo, a ba bolelela fa a tshwentswe ke go sa direng sentle ga bone.Rre Molebatsi a re lephata la gagwe le na le lenaneo la temo ya merogo la ISPAAD, le mo go lone puso e thusang balemi go simolola le go tsweledisa temo ya nosetso. A re temo ya merogo ke kgwebo e molemi a ka dirang madi go itshetsa le go jesa lefatshe, a tlatsa ka gore balemi ba itse fa temo ya merogo e raya molemi a dira ka diatla go ntsha maduo a a kwa godimo.Rre Molebatsi a re o tshwenyegile thata ka gore go na le balemi ba le bantsi mo kgaolong ya legare mme sebe sa phiri ke gore bontsi jwa bone ga ba dire sentle, a ipotsa gore matsapa di a tsaya kae.O ne a rotloetsa balemi ba nosetso go tsaya temo ya bone ka tlhoafalo ka jaana go na le mmaraka wa merogo mo Botswana le mo mafatsheng a sele. Mothusa tona o ne a rotloetsa balemi ba ba direlang mo dikgaolong tse di se nang metsi gore ba kgone go tswelela mo kgwebong ya bone.A re go na le balemi ba ba sa direng sentle mo dikgaolong tse dingwe lebaka le letona e le metsi, mme seo se ba kgoreletse go gola le go kgona ditoro tsa bone.Rre Molebatsi a re o lemogile fa go na le mathata mo baleming ka jaana thobo ya bone e le kwa tlase ntswa go na le badirelapuso ba ba firetsweng go ba thusa go tokafatsa thobo.O ne a kgothatsa balemi go dirisana thata le badiri bao mo dikgaolong tsa bone gore maduo a nametse le gone gore molemi a obe letsogo.A re thobo ya merogo mo lefatsheng leno fa e kopantswe ga e goroge kwa seelong se se batlwang go jesa Batswana, mme seo se pateletse puso go reka merogo kwa ntle.
Rre Molebatsi a re ke ka moo a emeng ka dinao gore balemi ba dire ka natla go ntsha thobo e e lekaneng go rekisiwa mo mmarakeng wa Botswana.A re o kgatlhanong le balemi ba e reng go nna thata mo kgwebong ya bone ba bo ba sia ba tlogela, a tlatsa ka gore seo ga se na go isa lefatshe la Botswana gope. Mothusa tona a re kgwebo e raya gore molemi o tsile go dira ka gotlhe go sa kgathalesege gore o a latlhegelwa kgotsa o dira dipoelo ka a tlhaloganya gore tse di kgona go diragala mo kgwebong.O ne a rotloetsa balemi ba merogo go simolodisa mokgatlho o o ba tshwaraganyang gore ba bue ka lentswe le le lengwefela.Rre Molebatsi a re go nna mokgatlho go a busetsa ka puso e ka reetsa dilelo tsa bone fa ba bua ka lentswe le lengwe fela.O ne a kopa balemi gore ba tswe ka megopolo e e ka thusang puso go tsaya ditshwetso tse di maleba le gone go fetola ditsetlana tsa go tlhabolola temo ya nosetso. E rile balemi ba tswa la bone ba supa fa ba lebanwe ke dikgwetlho di tshwana le letlhoko la metsi le motlakase o o turang mo go ngomolang pelo fa ba re ba o tsenya kwa masimong.Nngwe ya dikgang tse ba neng ba di ntsha e bile ba kopa puso go e sekegela tsebe ke go fokodiwa ga ditlhwatlhwa tsa go hira batswakwa ka ba le turu mme e bile gape Batswana e se batho ba ba ratang go bereka kwa masimo.Ba re e sale diteseletso tsa nakwana di emisiwa jaanong ba sokola ka batho ba ba dirang kwa masimong mme ba kopa puso go di busetsa.Fa a latlhela la motlapitsong, Rre Koonyatse Tamasiga o ne a re go na le batho ba ba saleng ba fiwa masimo mo kgaolong ya Dikabeya gore ba simolole go lema mme nako kgolo ke eno, ka jalo a kopa puso go a neela balemi ba ba tlhoafaletseng temo.A re masimo ga a ka ke a fiwa batho fela ba bo ba sa a dirise.
Dikai tsa dimela tse di dirisiwang jaaka merogo.[baakanya | edit source]
Palo ya dilo tse di bitswang "merogo" e telele ebile ga e akaretse bontlha bongwe jwa dimela:
- Lehupela la sethunya
- Dipeo
- Mmidi , dinawa,
- Matlhare
- Mahupela
- Dithitwa
- Dithitwa tsa matlhare
- Modi
-
- Dinawa
Dikota[baakanya | edit source]
Dingwe tsa dikota tse e leng gore morogo o nale tsone ke tse di latelateng tse di kwadilweng ka puo ya seeng:
vitamins A and E, protein, fiber, zinc, thiamin, calcium le iron le tse dingwe fela jalo. http://www.vegetariantimes.com/blog/nutrition-face-off-raw-vs-cooked-spinach/
Tlhokomelo[baakanya | edit source]
Thobo e e faphegileng e tsweledisa botsheolo jwa merogo .
Merogo e nang le mathare e tshwanetse ya dirisiwa mo nakong e e khutswane , kgotsa ya bewa mo pampiring e phutlhetswe.
Maemo[baakanya | edit source]
Template:Expand section Go nale maemo a ISO a a buang ka merogo le maungo.[6]
O ka tsibogela[baakanya | edit source]
- Boleng jwa dijo
- Tshireletso ya dijo
- Leungo
- Palo ya merogo
- Merogo e e nnang e le teng ngwaga otlhe
- Baji ba merogo
- Veganism
- Malwetse a merogo
- Diphologolo tse di jang merogo
- Thekiso ya merogo
Dipadi[baakanya | edit source]
- ↑ "Mushrooms" classified under "Other vegetables". In What foods are in the vegetable group? United States Department of Agriculture. Last modified on 2011-05-31 02:35 PM. Retrieved 2011-06-02.
- ↑ "Mushrooms" classified under "VEGETABLES". In Suggestions - Vegetables at Cooks.com. Accessed on 2009-06-24].
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.
- ↑ Ayto, John (1993). Dictionary of Word Origins. New York: Arcade Publishing. ISBN 1-55970-214-1. OCLC 33022699.
- ↑ Full text of this opinion in Nix v. Hedden courtesy of Findlaw.com.
- ↑ "67.080: Fruits. Vegetables". International Organization for Standardization. http://www.iso.org/iso/iso_catalogue/catalogue_ics/catalogue_ics_browse.htm?ICS1=67&ICS2=80. Retrieved 2009-04-23.
Palo pele[baakanya | edit source]
- Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2


text:
Moya (Soul) ke Eng?
Karabo ya Baebele
Mo Baebeleng lefoko “moya (soul)” le ranotswe go tswa mo lefokong la Sehebera ne′phesh le la Segerika psy·khe′. Fa lefoko leno le tlhalosiwa jaaka le ntse ka Sehebera, le kaya “sebopiwa se se hemang,” mme ka Segerika le kaya “setshedi.” * Ka jalo, moya ke sebopiwa sotlhe, e seng sengwe se se mo teng se se tswelelang se tshela fa mmele o swa. Ela tlhoko kafa Baebele e bontshang ka gone gore moya ke motho ka boene:
Baebele ya re fa Jehofa Modimo a ne a bopa motho wa ntlha e bong Adame, “motho [o ne] a direga mowa o o tshedileng.” (Genesise 2:7, Baebele e e Boitshepo) Adame ga a newa moya—o ne a direga mowa o o tshedileng kgotsa motho.
Baebele ya re moya o kgona go dira, go eletsa dijo, go ja, go ikobela melao le go ama setoto. (Lefitiko 5:2; 7:20; 23:30; Duteronome 12:20; Baroma 13:1) Tseno ke dilo tse di ka dirwang ke motho.
A moya o tswelela o tshela?
Nnyaa, moya o a swa. Ditemana tse dintsi tsa Baebele tsa re o a swa. Dikai dingwe ke tseno:
“Mowa o o leofang, go tlaa swa one.”—Esekiele 18:4, 20, Baebele e e Boitshepo.
Kwa Iseraele wa bogologolo, fa motho a dirile boleo jo bo masisi, katlholo e ne e nna gore “moya oo o kgaolwe.” (Ekesodo 12:15, 19; Lefitiko 7:20, 21, 27; 19:8) Seo se raya gore motho yoo “o [ne a] tshwanetse go bolawa.”—Ekesodo 31:14, Baebele ya Tswana Central.
Ditemana dingwe tsa Baebele di tlhalosa gore mafoko “moya . . . o o suleng,” a a dirisiwang fa motho a sena go swa a kaya setopo. (Lefitiko 21:11; Dipalo 6:6) Le fa dithanolo di le dintsi tsa Baebele di dirisa mafoko “mmele o o suleng” kgotsa “motho yo o suleng” mo ditemaneng tseo, Sehebera sa ntlhantlha se dirisa lefoko ne′phesh kgotsa “moya.”
“Moya” o ka kaya “botshelo”
Gape Baebele e dirisa lefoko “moya” e le lekaelagongwe la “botshelo.” Ka sekai, Jobe 33:22 e dirisa lefoko la Sehebera “moya” (ne′phesh) go kaya “botshelo.” Mo godimo ga moo, Baebele e bontsha gore moya wa motho kgotsa botshelo, bo ka tsenngwa mo kotsing kgotsa jwa latlhega.—Ekesodo 4:19; Baatlhodi 9:17; Bafilipi 2:30.
Tsela e lefoko “moya” le dirisitsweng ka yone fano e re thusa go tlhaloganya ditemana tse mo go tsone go tweng moya ‘o ne wa tswa’ kgotsa “wa mo tlogela.” (Genesise 35:18; King James Version) Sekapuo seno se bontsha gore botshelo jwa motho bo a fela. Dithanolo dingwe di ranola mafoko a a mo go Genesise 35:18 di re “o ne a hema labofelo.”
Tumelo ya gore moya ga o swe e simologile kae?
Madumedi a a ipitsang a Bokeresete a a dumelang gore moya ga o swe a tsere thuto eno mo difilosofing tsa bogologolo tsa Segerika, e seng mo Baebeleng. Encyclopædia Britannica ya re: “Makgetlho a Baebele e umakang moya ka one e a bo e bua ka mohemo mme ga e bue sepe ka pharologanyo fa gare ga moya o o yang legodimong le mmele wa nama. Thuto e Bakeresete ba e dumelang ya gore mmele le moya ga se selo se le sengwe e simologile kwa Gerika wa bogologolo.”
Modimo ga a batle gore dithuto tsa gagwe di kopanngwe le difilosofi tsa batho, tse di jaaka tumelo ya gore moya ga o swe. Go na le moo, Baebele e re tlhagisa jaana: “Disang: gongwe go ka tswa go na le mongwe yo o tla lo tsayang jaaka ba a ba tsomileng a dirisa botlhajana [filosofi] le tsietso e e lolea go ya ka ngwao ya batho.”—Bakolosa 2:8.
^ ser. 3 Bona The New Brown, Driver, and Briggs Hebrew and English Lexicon of the Old Testament, tsebe 659 le Lexicon in Veteris Testamenti Libros, tsebe 627. Dithanolo tse dintsi tsa Baebele di ranola mafoko ne′phesh le psy·khe′ ka ditsela tse di sa tshwaneng go ikaegile ka se go buiwang ka sone di dirisa mafoko a a jaaka “moya,” “botshelo,” “motho,” “sebopiwa” kgotsa “mmele.”


text:
Bomme bane ba Keteka Moletlo wa Matsalo
Lamatlhatswa ka ura ya bolesome e nee le keteko ya moletlo wa matshalo mokgweding ye ya Bomme kwa Batlharos, Moletlo wa matsalo e ne ele wa ga Mme Kealeboga Mathidibe o ne a tswara dingwaga dile 40. Mo puong ya gagwe ya letsatsi o ne a bua ka Lorato gareng ga Batsadi le Bana, O ne a ikuela gore Bomme ba amogele bana ba Borre, Gonne o goletse mo kutlo botlhokong ya go tlhoka goitse Rre motsadi wa gagwe. Kea gape o ne a leboga Mme Motsadi wa gagwe Keabetswe Khobe le Matsalagwe kesaletseng ''Ausi Kay''. Batla moletlong e ne ele ba bantsi tota gotswa kwa sedikeng sa John Morolong.
Ms Kealeboga Mathidibe le dithaka tsa gagwe bane ba tlile gotla go keteka letsatsi la matsalo le ene kwa ga gagwe, O tswara dingwaga dile 40.
- Log in to post comments


text:
Baebele ya Reng ka Matshwao A a Sa Phimogeng?
Karabo ya Baebele
Baebele e bua gangwe fela ka matshwao a a sa phimogeng mo go Lefitiko 19:28, e e reng: “Lo se ka lwa itsenya matshwao a a sa phimogeng.” Modimo o ne a naya setšhaba sa Iseraele molao ono gore ba farologane le baagelani ba bone ba ba neng ba itsenya maina kgotsa matshwao a medimo ya bone mo mebeleng. (Duteronome 14:2) Le fa Molao o o neng o neilwe Baiseraele o sa ame Bakeresete, molaomotheo o molao ono o theilweng mo go one o tshwanetse go tsewa masisi.
A Mokeresete o tshwanetse go itsenya letshwao le le sa phimogeng kgotsa a kgabisiwe ka go kwalwa mo mmeleng?
Ditemana tseno tsa Baebele di ka go thusa mo kgannyeng eno:
“Basadi ba tshwanetse go ikgabisa ka . . . boingotlo.” (1 Timotheo 2:9, New American Bible) Molaomotheo ono o dira mo banneng le mo basading. Re tshwanetse go tlotla tsela e batho ba bangwe ba ikutlwang ka yone mme re se ka ra dira gore batho ba lebise tlhokomelo mo go rona ka tsela e e sa tshwanelang.
Bangwe ba batla gore ba itsege kgotsa go supa gore ba gololesegile, fa ba bangwe bone ba tsaya matshwao a a sa phimogeng e le bosupi jwa gore ba kgona go dira sengwe le sengwe ka mebele ya bone. Le fa go ntse jalo, Baebele e kgothatsa Bakeresete jaana: “Lo ise mebele ya lona setlhabelo se se tshelang, se se boitshepo, se se amogelesegang mo Modimong, e leng tirelo e e boitshepo ka maatla a lona a go akanya.” (Baroma 12:1) Dirisa ‘maatla a gago a go akanya’ gore o sekaseke lebaka la go bo o batla matshwao a a sa phimogeng. Fa e le gore o dira jalo ka gonne o batla go latela feshene kgotsa go bontsha gore o wa lekoko lengwe, maikutlo a gago a ka fetoga fa nako e ntse e tsamaya mme letshwao le le sa phimogeng lone le nnela ruri. Go sekaseka maitlhomo a gago go ka go thusa gore o dire tshwetso e e botlhale.—Diane 4:7.
“Dithulaganyo tsa yo o tlhoafetseng ruri di solegela molemo, mme mongwe le mongwe yo o mafega ruri o leba kwa letlhokong.” (Diane 21:5) Gantsi tshwetso ya go tsenya matshwao a a sa phimogeng e dirwa ka lepotlapotla, mme e ka ama botsala jwa rona le tiro fela thata. Go tlosa matshwao a a sa phimogeng go ka ja madi a mantsi e bile go ka nna botlhoko thata. Dipatlisiso—le kgwebo e e dirang lotseno lo logolo ya go tlosa matshwao a a sa phimogeng—di bontsha gore batho ba bantsi ba ba tsenyang matshwao a a sa phimogeng ba ikwatlhaela go bo ba a tsentse.


text:
DINTLHA TSE DI OKETSEGILENG
1914—Ngwaga o o Botlhokwa Thata mo Boporofeting Jwa Baebele
MASOMESOME a dingwaga pele ga 1914, baithuti ba Baebele ba ne ba tlhalosa gore ditiragalo dingwe tse di botlhokwa di ne di tlile go direga ka ngwaga oo. E ne e le ditiragalo dife tseo, mme ke bosupi bofe jo bo bontshang gore 1914 e ne e le ngwaga o o botlhokwa jalo?
Jaaka go kwadilwe mo go Luke 21:24, Jesu o ne a re: “Jerusalema o tla gatakwa ke ditšhaba, go fitlha dinako tse di tlhomilweng tsa ditšhaba [“metlha ya Baditšhaba,” King James Version] di fela.” Jerusalema e ne e le motsemoshate wa Bajuda—lefelo le dikgosi tse di tswang mo ntlong segosi ya ga Kgosi Dafide di neng di busa mo go lone. (Pesalema 48:1, 2) Le fa go ntse jalo, dikgosi tseno di ne di na le sengwe se se neng se dira gore di se ka tsa tshwana le babusi ba bangwe. Di ne di ntse mo “setulong sa bogosi sa ga Jehofa” e le baemedi ba Modimo ka boene. (1 Ditiragalo 29:23) Ka jalo, Jerusalema e ne e tshwantshetsa puso ya ga Jehofa.
Le fa go ntse jalo, puso ya Modimo e ne ya simolola leng go “gatakwa ke ditšhaba” mme seno se ne sa direga jang? Seno se ne sa direga ka 607 B.C.E. fa Jerusalema e ne e fenngwa ke Bababelona. Go ne go sa tlhole go na le ope yo o neng a ntse mo “setulong sa bogosi sa ga Jehofa,” mme puso ya dikgosi tsa losika lwa ga Dafide e ne ya kgaosediwa. (2 Dikgosi 25:1-26) A go ‘gatakwa’ gono go ne go tla tswelela ka bosakhutleng? Nnyaa, ka gonne boporofeti jwa ga Esekiele bo ne jwa bolela jaana ka kgosi ya bofelo ya Jerusalema, e bong Sedekia: “Tlosa sethathelela tlhogo, o tsholetse serwalo. . . . Ga e kitla e nna sa ga ope go fitlhela go tla yo o nang le tshwanelo e e kafa molaong, mme ke tla mo se naya.” (Esekiele 21:26, 27) Keresete Jesu ke ene yo o nang le “tshwanelo e e kafa molaong” ya go rwala serwalo sa bogosi sa ga Dafide. (Luke 1:32, 33) Ka jalo, go “gatakwa” gono go ne go tla khutla fa Jesu a nna Kgosi.
Tiragalo e e botlhokwa eo e ne e tlile go direga leng? Jesu o ne a bontsha gore Baditšhaba ba ne ba tla busa ka lobaka lo lo rileng lwa nako. Pego e e mo go Daniele kgaolo 4 e re naya karabo ya gore e ne e tlile go nna lobaka lo lo kae. E re bolelela ka toro ya boporofeti e e neng ya lorwa ke Kgosi Nebukadenesare wa Babelona. O ne a bona setlhare se segolo se se neng sa rengwa. Thito ya sone e ne e sa kgone go gola ka gonne e ne e bofilwe ke tshipi le kgotlho. Moengele o ne a bolela jaana: “A o fetwe ke metlha e supa.”—Daniele 4:10-16.
Mo Baebeleng, ka dinako tse dingwe ditlhare di dirisediwa go tshwantshetsa puso. (Esekiele 17:22-24; 31:2-5) Ka jalo, go rengwa ga setlhare seno sa tshwantshetso go emela kafa puso ya Modimo, e mo go yone go neng go busa dikgosi tsa Jerusalema, e neng e tla kgaosediwa ka gone. Le fa go ntse jalo, ponatshegelo eno e ne e bontsha gore ‘go gatakwa ga Jerusalema’ e ne e tla nna ga nakwana fela—lobaka lwa “metlha e supa.” Ke lobaka lo lo kana kang loo?
Tshenolo 12:6, 14 e bontsha gore metlha e le meraro le halofo e lekana le “sekete makgolo a mabedi le masome a marataro.” Ka jalo, “metlha e supa” yone e tla lekana le lobaka loo gabedi, kgotsa malatsi a le 2 520. Mme gone Baditšhaba ga ba ka ba tlogela go ‘gataka’ bolaodi jwa Modimo fa malatsi a le 2 520 morago ga go wa ga Jerusalema a sena go wela. Ka jalo, go bonala boporofeti jono bo akaretsa nako e telele thata. Go ya ka Dipalo 14:34 le Esekiele 4:6, e e buang ka gore “letsatsi le emela ngwaga,” “metlha e supa” e tla akaretsa dingwaga di le 2 520.
Dingwaga di le 2 520 di simolotse ka October 607 B.C.E. ka nako ya fa Jerusalema e ne e fenngwa ke Bababelona mme dikgosi tsa losika lwa ga Dafide di bo di tlosiwa mo setulong sa bogosi. Nako eo e khutlile ka October 1914. Ka nako eo, “dinako tse di tlhomilweng tsa ditšhaba” di ne tsa khutla, mme Jesu Keresete o ne a tlhomiwa go nna Kgosi ya selegodimo ya Modimo. *—Pesalema 2:1-6; Daniele 7:13, 14.
Fela jaaka Jesu a ile a bolelela pele, ditiragalo tse di tshosang mo lefatsheng—e leng ntwa, tlala, dithoromo tsa lefatshe, dikgogodi tsa bolwetse—di ne di tla tshwaya “go nna gone” ga gagwe e le Kgosi ya selegodimo. (Mathaio 24:3-8; Luke 21:11) Ditiragalo tseno di re naya bosupi jo bo nonofileng jwa gore ngwaga wa 1914 eleruri ke ngwaga o Bogosi jwa selegodimo jwa Modimo bo tlhomilweng ka one e bile ke one ngwaga o ‘metlha ya bofelo’ ya tsamaiso e e boikepo eno ya dilo ya gone jaanong e simologileng ka one.—2 Timotheo 3:1-5.
^ ser. 4 Go simolola ka October 607 B.C.E. go fitlha ka October 1 B.C.E. ke dingwaga di le 606. E re ka go se na ngwaga 0, go simolola ka October 1 B.C.E. go fitlha ka October 1914 C.E. ke dingwaga di le 1 914. Fa re tlhakanya dingwaga di le 606 le dingwaga di le 1 914, re bona dingwaga di le 2 520. Go bona tshedimosetso e e buang ka go wa ga Jerusalema ka 607 B.C.E., bona setlhogo se se reng “Chronology” mo kgatisong ya Insight on the Scriptures, le Go Fetolana ka Dikwalo ditsebe 271-3 tse di gatisitsweng ke Basupi ba ga Jehofa.


text:
Ke ka Ntlha Yang fa Batho ba Swa?
Karabo ya Baebele
Ke ga tlholego go botsa gore ke ka ntlha yang fa batho ba swa, segolobogolo fa mongwe yo re atamalaneng le ene a swa. Baebele ya re: “Lobolela lo lo bakang loso ke boleo.”—1 Bakorintha 15:56.
Ke ka ntlha yang fa batho botlhe ba leofile e bile ba swa?
Batho ba ntlha, Adame le Efa, ba ne ba latlhegelwa ke matshelo a bone ka gonne ba ne ba leofetse Modimo. (Genesise 3:17-19) Go tsuologela Modimo ga bone go ne go tla felela ka loso ka gonne Modimo ke ene a nang le “motswedi wa botshelo.”—Pesalema 36:9; Genesise 2:17.
Adame o ne a fetisetsa diphelelo tsa boleo mo baneng ba gagwe botlhe. Baebele ya re: “Boleo bo ne jwa tsena mo lefatsheng ka motho a le mongwe le loso ka boleo, loso lo ne lwa anamela kwa bathong botlhe ka gonne ba leofile botlhe.” (Baroma 5:12) Batho botlhe ba swa ka go bo botlhe ba leofile.—Baroma 3:23.
Kafa loso lo tla fedisiwang ka teng
Modimo o solofetsa gore go tla nna le nako e ka yone ‘a tla kometsang loso ka bosaengkae.’ (Isaia 25:8) Gore a fedise loso, o tshwanetse go tlosa selo se se lo bakang, e leng boleo. Modimo o tla dira seno a dirisa Jesu Keresete, yo o “tlosang boleo jwa lefatshe.”—Johane 1:29; 1 Johane 1:7.


text:
Modimo o Batla Gore ke Direng?
Karabo ya Baebele
Modimo o batla gore o mo itse botoka, o nne tsala ya gagwe go tswa foo o mo rate o bo o mo direle ka pelo ya gago yotlhe. (Mathaio 22:37, 38; Jakobe 4:8) O ka ithuta se Modimo a se batlang ka go ela tlhoko tsela e Jesu a neng a tshela ka yone le e a neng a ruta ka yone. (Johane 7:16, 17) Jesu o ne a sa bue fela ka se Modimo a batlang gore a se dire—o ne a tshela go dumalana le sone. Tota e bile, Jesu o ne a re selo sa botlhokwa mo botshelong jwa gagwe e ne e le “
go dira, e seng thato ya me, fa e se thato ya yo o nthomileng.”—Johane 6:38.
A ke tlhoka sesupo sengwe se se kgethegileng kgotsa kgakgamatso e e tswang kwa Modimong gore ke itse gore o batla gore ke direng?
Nnyaa, ka gonne Baebele e re tshwaretse molaetsa o o tswang kwa Modimong. E na le sotlhe se o se tlhokang gore o ‘
tlhomelelwe ka botlalo go dira tiro nngwe le nngwe e e molemo.’ (2 Timotheo 3:16, 17) Modimo o batla gore o dirise Baebele le ‘
maatla a gago a go akanya’ gore o itse gore o batla gore o direng.—Baroma 12:1, 2; Baefeso 5:17.
A tota nka kgona go dira se Modimo a se batlang?
Ee, o ka kgona ka gonne Baebele ya re: “
Melao ya Modimo ga e ka ke ya re ketefalela.” (1 Johane 5:3, Easy-to-Read Version) Seno ga se reye gore ka metlha go motlhofo go ikobela melao ya Modimo. Mme melemo e o tla e bonang e feta kgakala matsapa a o tshwanelwang ke go a tsaya gore o dire thato ya Modimo. Jesu ka boene o ne a re: “
Go itumela ba ba utlwang lefoko la Modimo ba bo ba le ikobela!”—Luke 11:28, Good News Translation.


text:
Buka ya Ngwaga ya Basupi ba ga Jehofa ya 2014
Bala dintlhakgolo tsa kwa nageng ya Sierra Leone le ya Guinea, mme o itumelele go bala maitemogelo a a kgothatsang go tswa mo lefatsheng lotlhe.
Temana ya Ngwaga ya 2014
Temana ya rona ya ngwaga ya 2014 ya re “A Bogosi Jwa Gago bo Tle.”
Lekwalo le le Tswang Kwa Setlhopheng se se Laolang
O tla kgothadiwa ke lekwalo le le agang semoyeng le le tswang kwa Setlhopheng se se Laolang.
Dintlhakgolo Tsa Ngwaga o o Fetileng
Bala ka diphetogo tse di itumedisang tse di bontshang gore phuthego ya ga Jehofa Modimo e gatela pele.
Go Rera le go Ruta mo Lefatsheng Lotlhe
Lorato lo tlhotlheletsa batho ba Modimo go rera dikgang tse di molemo ka Bogosi ka metlha. Bona se ba se fitlheletseng ka tiro ya bone ka 2013.
Sierra Leone le Guinea
Pego eno e tlhalosa tumelo e e sa reketleng le boineelo jwa Basupi ba ga Jehofa fa ba ntse ba rera dikgang tse di molemo mo dinageng tseno tsa Afrika.
Dingwaga di le Lekgolo Tse di Fetileng
—1914
1914, ngwaga o Baithuti ba Baebele ba neng ba ntse ba bua ka one kgabagare o ne o fitlhile.


text:
Bantsijang
Ke leina sefane sa Batswana, ele Batlhaping ko Kudumane, ba tla ba taboga ka ba ne ba katoga dintwa tsa maburu go tswa ko Thaba Nchu ko moding wa bona. Ba feta mme ba iphitlhela ba le mo Borolong mo Mafikeng (Madibe, Stadt le Magogwe) ele bana, dotlogolo, ditlogolwana le dokokomana tsaga Rre Gaotlowe le Mme Kgomotso ko Madibe, ngwana wa ntla wa bone ele Ausisi mme salwa morago ke Gaotlolwe a ngetse Matsitselele. Ke batho ba tumelo mo Modimong bontsi ba tsena kereke ya wesele mme bangwe lontone. Ke badibowa batho ba. Mongwe wa ditlogolo o o itsegeng ke Matthews Mooketsane Bantsijang.(1972- )
This is an excerpt from the article Bantsijang from the Wikipedia free encyclopedia. A list of authors is available at Wikipedia.


text:
Letlhakane
Letlhakane ke motse selegae o o mo kgaolo ya legare ya Botswana. O mo borwa jwa Mmatshumo ebile motse selegae wa Letlhakane, one o nale batho bale dikete dile lesome le bone ,makgolo a le borobabongwe ka palobatho ya ngwaga wa 2001.
Go nale meepo ya diteemane e le meraro e bong moepo wa Letlhakane kafa borwa botlhaba,Orapa kafa bokone bophirima le Damtshaa kafa bokone dikhilomethara dile lesome le botlhano go tse lesome le bobedi go tswa Letlhakane. e e okametsweng ke Debswana
Go nale meepo ya diteemane e le meraro e bong moepo wa Letlhakane kafa borwa botlhaba,Orapa kafa bokone bophirima le Damtshaa kafa bokone dikhilomethara dile lesome le botlhano go tse lesome le bobedi go tswa Letlhakane. e e okametsweng ke Debswana
This is an excerpt from the article Letlhakane from the Wikipedia free encyclopedia. A list of authors is available at Wikipedia.


text:
Motsana wa kwa Topisi
Topisi ke motse o o mo kgaolong ya legare la Botswana. Motse wa Topisi o sekgale sa masome a matlhane (55) km gotsweng bokone jwa Palapye, go bapisa tsela ya Palapye–Francistown, mo palong batho ya ngwaga wa 2001 go ne go nale batho ba le 1,289.[3]
Contents
Banni ba gakolotswe go tsaya diteseletso tsa go dirisa meamuso ya tlholego[baakanya | edit source]
Mogolwane wa lephata la tshomarelo tikologo le ditsatlholego kwa Serowe Rre Chenamani Ntongwa a re go tlhokega teseletso go bapala phane.Rre Ntongwa o ne a bua mo diphuthegong tsa kgotla kwa Topisi le Maope mabapi le go tsaya diteseletso tsa go tshwara phane.A re molao o setse o le mo tirisong, mme maikaelelo a molao ono ke go sireletsa phane gore e se ka ya nyelela mo mafelong a e setseng mo go one.O tlhalositse gore banni ba Topisi le tikologo ba ka tsaya diteseletso kwa Francistown, a tlatsa ka gore maikaelelo a bone ke go isa ditirelo kwa bathong.Rre Ntongwa a re gore ba tshware diphuthego jaana, ba ne ba amogetse ngongorego go tswa kwa mokhanselareng wa Topisi Rre Lazarus Tumagole, a re ba bona batho ba thibeletse mo lefelong la bone mme go sa dirwa dithulaganyo le bogosi.A re batho ka bontsi ga ba na diteseletso tsa go tshwara phane, a tlatsa ka gore bangwe ba ngongoregela madi a lekgetho ba re a mantsi fela thata.Makgetho ano a mararo ke la P2 fa o tshwarela phane go e ja, P50 fa e tshwarelwa go e rekisa mo gae le P500 fa o e tshwarela go e rekisa kwa ntle ga lefatshe.
Rre Ntongwa a re gape ba na le dikgwetlho tsa go itse gore go boammaaruri go le kae gore diteseletso tse batho ba di tsereng di tlaa dirisiwa ka fa go tshwanetseng, a a fa sekai sa gore mongwe o kgona go tsaya lekgetho la P2 mme a bo a ya go le dirisa jaaka la P50.Mokhanselara wa Topisi Rre Tumagole a re kgang e e mo tshwenyang ke ya gore banni ba motse bone ba e kae fa go setse go na le merafe e e farologaneng mo lefelong, gape le dikgosi tsa motse di sa itse sepe gore go diragala eng.A re diteseletso di ka bo di fiwa batho phane e setse e godile e seng e sa ntse e le nnye, a re go dira jalo ke go neela batho tetla ya gore ba tshware phane nako e nngwe le e nngwe.Rre Tumagole a re batho ba tshwara phane e e fologang e ya go ikatela, mme go dira jaana go ka re kgabagare ga nyeletsa phane.A re banni ba Topisi ba tlhaloganya phane ba itse fa e setse e godile e lekane go tshwarwa, a tlatsa ka gore ba batla go e tshwara ka fa tsamaisong le gore ba itshetse ka ditsatlholego tse di mo lefelong la bone.O bolotse gore batho ba dirisa metsi a a nowang ke diphologolo go tlhatswa phane, ga mmogo le go e apaya, a re go borai mo matshelong a batho.
Maano ga a site, go sita a loso[baakanya | edit source]
Motswana wa maloba o boletse a re maano ga a site, go sita a loso. Kgang ya go beola bangwe ka lebotlolo go na le logare jaaka tlwaelo, ke e e tsitsibanyang mmele.E rile mo potsolotsong Mme Selelo Kgonego wa Gweta a re go beola motho ka lebotlolo ga se sepe go tshwana fela le fa o beola ka logare. A re o baakanya mabotlolo ka go thuba a le mantsinyana, mme a tshwanetse go nna bogale, go tswa foo o tshela metsi mo bateng, a ba a tshasa tlhogo ya yo a mmeolang molora a bo a tswelela ka tiro ya gagwe. Ke mohumanegi wa nta ya tlhogo, ke tlaa tsaya madi kae go reka logare ke sa bereke, bo a sa bo a pele, Mme Kgonego o tlhalosa jalo.
Tiro e, ba le bantsi ba a e dira, bangwe ba a e makalela, mo go rayang go re tiro e ga e a tlwaelesega mo bathong. Mme Leutwetse Mokupi wa monana wa Topisi, a re ga go batle o dirisa lengwe le lengwe fela le o le bonang, go na le a a dirisiwang, a re gape go batla motho a le keletlhoko. Mme Mokupi a re gantsinyana go dirisiwa mabotlolo a dinotsididi kana a dijo dingwe a a thatanyana. A re fa o beola ka lone o nne keletlhoko go re lebotlolo le se ka la sega ngwana ka gore le ka tloga la mo tsenya mogare.
O boletse gape gore fa a fetsa ka lone o le phutha le one moriri o mme o latlhela mo motlhobodikeng kana ntlwana ya boitiketso ya lehuti go phepafatsa tikologo. Ngwana yoo o motshasa sepiriti mo tlhogong go itsa go tswa dinthonyana tse di bidiwang lesware fela jaaka o sena go beola ka motshini kana lone logare, go bua jalo Mme Mokupi. Ngaka ya kokelo ya Tutume Rre Kabwe Chibangu o rurifaditse gore ga go na mathata mme thata thata go batla motho a na le kitso le bokgoni ja go dira jalo, a tlatsa ka gore le yone thipa tota bogologolo e ne e kgona go beola moriri fa e looditswe go nna bogale thata. Ngaka Chibangu a re Ma-Aferika ke batho ba go dira dilo tse di makatsang.


text:
Motsaana wa Tobane
Tobane ke motsana oo mo botlhaba jwa lefatshe la Botswana o ka tshwara sekgele se se masome a mabedi go tsweng mo toropong ee epang kopore/nikile ya Selebi-Phikwe. O 21° 57' 0" kwa borwa, 27° 54' 0" kwa botlhaba[1]. Motsana o o nale tsela ya sekonotere e e tswelang ko toropong e. Noka e tona e bidiwang Motloutse e feta ka motsana o kwa ntheng ya bokone botlhaba. Motsana o o nale ditlamelo tse dintsi jaaka metsi aa phepa go tswa letlamong la Shashe, motlakase,kgokelelo ya megala ya letlheka ka ba kompone ya Orange, Bemobile le Mascom. Gape e na le ditirelo tsa megala ya mo ntlong go tsweng kwa kompone ya megala ya Botswana. Go nale kokelwana, sekolo se se botlana le se segolwana. Palo ya batho e ka nna sekete makgolo a ferang bongwe le masome a mabedi le botlhano. [2]
Contents
Komiti ya twantsho borukuthi e abetswe madi[baakanya | edit source]
Komiti ya twantsho borukutlhi ya motse wa Tobane e abetswe P14 000 go tswa mo bathong ba ba farologaneng.Mokwaledi wa komiti eo, Mme Onthusitse Gopolang, o boletse jalo mo phuthegong ya dikomiti tsa twantsho borukutlhi kwa kgotleng ya Tobane ka Laboraro. Bangwe ba ba ntshitseng madi ke Mme le Rre Seamogano Manowe, Rre Mosalagae Sesupeng ene a ntshitse P5 000. Mme Gopolang a re mo teng ga madi a ba dirisitse P9 000 go rekela sekole se sebotlana sa Tobane dibuka di le makgolo a supa. A re sekole seo se dirile sentle mo maduong a lokwalo la bosupa. O tlhalositse fa ba itshegetse seelo sa lesome mo lekgolong sa melato e le meraro jaaka matlhapa le bogodu. O ne a re ka ngwaga wa 2009 go simolola ka kgwedi ya Phalane go fitlha ka Sedimonthole, ba gatisitse melato ya matlhapa e le mebedi e le ya kgotlana ya Manowe, mme e le mebedi e le ya bogodu.Mme Gopolang a re monongwaga ka kgwedi ya Ferikgong go tsena ka ya Mopitlo o ne a supa fa ba sa gatisa sepe ka jalo go supa fa ba dira ka natla go nna le kgatelopele mo go lwantsheng borukutlhi.A re ba lemogile fa bothata bo bakwa ke go oketsega ga madirelo a bojalwa mo motseng a tlatsa ka gore banana ke bone ba ba amegang thata mo bogodung jo.O boletse fa dikgwetlho tse ba kopanang le tsone e le letlhoko la koloi gammogo le mapodisi, ka jalo ga ba kgone go kopana le maloko a a kwa merakeng. Maloko a twantsho borukutlhi a abetswe ditlankana le dimpho tsa go dira sentle ka dikgaolwana ka fa ba dirileng go gaisa tse dingwe.O ne a rotloetsa borre go tsena mo dikomiting tsa twantsho borukutlhi.
A re dikgwetlho tse di teng ke letlhoko la didirisiwa jaaka dikoloi. Rre Manowe o boletse fa ba tshwanetse go nna le mowa wa boithaopo jaaka fa go na le semente bangwe ba ka ithaopa ba dira ditena e le tsela ya go aga ofisi e e tlaa dirisiwang ke ba twantsho borukutlhi.E ne ya re a tswelela a re lefatshe ka bophara kgang ya borukutlhi ke selelo le khuranyo ya meno, mme seemo seo se ka fokotsega ka go ema ka dinao go bo lwantsha. Fa a rola malebo mokhanselara wa Tobane, Rre Leonard Mosweu o ne a re go dira ka natla go lwantsha borukutlhi mo motseng wa bone le fa go se na didirisiwa.
Go nwa go baka malwetsi[baakanya | edit source]
Ngaka ya kokelo ya Selebi Phikwe Dr Mohammad Al-Mamun, o tlhalositse gore fa motho a tlhakanela dikobo le diphologolo go supa gore tlhaloganyo ga e dire sentle.O buile jalo kwa thutopuisanong ya twantsho borukutlhi kwa sekoleng sa Motlhasedi kwa Tobane bosheng.Dr Al-Mamun a re se se bakwa ke mathata a a farologaneng mme se tshwana le fa rre yo motona a tlhakanela dikobo le ngwana yo monnye.O boletse fa borukutlhi bo ka okotsega ka ntlha ya nnotagi.A re nnotagi e borai mo botsogong jwa motho, bogolo jang mo dikarolong tsa mmele jaaka sebete le makgwafo.Ngaka o tlhalositse fa go nwa phetelela go ka lebatsa motho lelwapa.A re bojalwa bo tsenya bokoa mo mmeleng ka bo kgona ditshika dingwe tsa tlhaloganyo kwa pheletsong motho a bo a sa kgone go akanya sentle.O boletse fa go se na mathata a a ka fedisiwang ke go nwa majalwa, ka jalo ba lese go tshabela mathata mo go jone.O supile matshweneyego a gore banana le bone ba tswa mo tseleng ba inaakanye le majalwa.O ne a rotloetsa bana ba dikole go tsena mo mekgatlhong e e ka ba itsang go wela mo diphatseng a ba gakolola go kopa dikgakololo kwa bathong ba ba tshwanang le ba boipelego, dingaka le baoki.
Dr Al-Mamun o tlhalositse fa nnotagi e na le seabe mo go anameng ga malwetse a tshwana le HIV/AIDS ka batho ba felela ba tlhakanela dikobo ba sa dirise dikausu gape a tlatsa ka gore go borai thata fa motho a na le bakapelo ba le bantsi.Mokwaledi wa mopalamente wa Selebi Phikwe botlhaba Rre Amogelang Mojuta, yo o neng a bua mo boemong jwa mopalamente Rre Nonofho Molefhi, o kopile banni ba motse wa Tobane gore ba ikopanye ba tle ba kgone go hema borukhutlhi mo motseng wa bone.O ne ba rotloetsa go kopa dithuso kwa pusong go ba thusa ka koloi mme a bolela fa gape a tlaa bolelela mopalamente fa ba tlhoka koloi.A re komiti ya twantsho borukutlhi ya Tobane e tsweletse ka e kgonne go goroga kwa dikoleng tse dikgolwane le tse dipotlana.E ne ya re ba akgela, batsena thutopuisano eo ba re mathata a a leng teng ke gore fa borre ba betelelwa ga ba buwe.Ntlha e nngwe ke gore bangwe ba tlogela basadi mo malwapeng mme ba betelele diphologolo jaaka ditonki.Ba ne ba bolela gape fa basadi ba ba ithekisang ba re ba beteletswe fa tuelo e pala go tswa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Coordinates: 21°57′S 27°54′E / 21.950°S 27.900°E
[[Category: Mafelo a a nang le batho ba bantsi mo Botswana]]


text:
Noka ya Mosetse
Noka ya Mosetse ke tlholego ya motlhala wa metsi mo Botswana. Mo lefatsheng la Botswana noka ya Mosetse ke yone motswedi go eleng kwa makgobokgobong a Makgadikgadi Pans, kwa bontsi jwa ditshidi tse di sa bonaleng motlhofo[1]. Ka go rialo Noka ya Mosetse e tshelegela kwa Sua Pan, mesele mongwe e e mo botlhaba jwa Botswana.
Contents
Go tlhokomela metsi go botlhokwa[baakanya | edit source]
Puso ya Botswana e beile go sireletsa metsi kwa godimo mo ditogamaanong tsa yone jaaka dipusiano tsa go a bona kwa mafatsheng a mangwe di tsweletse.E rile fa a bua kwa phuthegong ya go somarela metsi ya botlhano mo Gaborone bosheng, tona ya lephata la meepo, kgothetso le metsi, Rre Ponatshego Kedikilwe o ne a fa sekai sa lefatshe la Lesotho, le puso ya lefatshe leno e tsweletseng ka go buisana le lone ka go bona metsi kwa go lone.Rre Kedikilwe o ne a tlatsa le ka gore puso e gateletse le mo go phepafatseng metsi, bogolo jang mo dikgaolong tsa bophirima jwa lefatshe leno, a a nang le letswai le lentsi.Maiteko a mangwe ke a go batla boranyane jwa go fedisa kgotlelego ya metsi, tse a boletseng gore di lopa madi a mantsi.Rre Kedikilwe o ne a tlhalosa gore diphetogo tsa tsamaiso ya metsi le tsone di ba lopile madi a mantsi, ke ka moo di tsereng lebaka le leleele.Tona o ne a tlhalosa le gore metsi a dirisiwa ka bontsi mme a gaisanelwa thata ke temothuo, madirelo le malwapa.Le fa lefatshe leno le ne la bona dipula tse dinamagadi e bile matamo a Letsibogo, Shashe le Nnywane a ne a tletse, ga go na bosupi jwa gore dipula tse di kalo di tlaa na mo ngwageng o o tlang.Le fa go ntse jalo, Rre Kedikilwe o ne a netefaletsa setshaba gore le fa dikgwetlho di le dintsi jalo, di ka fenngwa, ka maduo a dipuisano tsa puso le ba-na-le-seabe.A re mengwe ya megopolo e e ntshiwang mo diphuthegong tsa kgotla jaaka wa go emisiwa ga lekgetho la metsi, e setse e diragadistwe
Banni ba kopa koporase ya metsi[baakanya | edit source]
Banni ba Mosetse le Dukwi ba kopa koporasi ya metsi ya Water Utilities go tlhoma diofisi tse go duelelwang tiriso ya metsi kwa go tsone kwa metseng ya magae.Ba buile jalo mo phuthegong ya kgotla e e neng e buisiwa ke mopalamente wa kgaolo eo, Major General Moeng Pheto yo o neng a wetsa loeto lwa go lekodisa batho ka dikgang tsa palamente e fetileng.Batho ba metse eo le e mengwe mo kgaolong, ba kgadile thata koporasi ya Water Utilities go bo e sa neele batho bogolo jang kwa metseng ya magae ditirelo tse di tshwanetseng jaaka kwa ba ka duelelang metsi teng.Bangwe ba tlhalositse fa ba sale ba duelela tiriso ya metsi mo malwapeng a bone ngogola ka Seetebosigo, ba bo ba supa fa ba na le poifo ya gore ba tsile go kgaolelwa metsi ka jaana fa e sale koporasi eo e tsaya tiro eo mo dikhanseleng ga e ise e bale dimmithara mo malwapeng a bone.Mo go tse dingwe, batho ba Lentsweletau ba re motse wa bone o saletse kwa morago mo ditlhabololong, ba re ba ipotsa gore a kwelotlase ya itsholelo e amile motse wa bone go feta e mengwe ka jaana ditiro tsotlhe tse di neng di tshwanetse go dirwa di seegetswe fa thoko jaaka fa ba ne ba solofeditswe gore motse wa bone o tlaa nna kgaolo potlana go lebilwe gore o kgakala le ditlamelo mme nako kgolo ke eno.Kgosi Muenda Mureti wa Dikgatlhong a re nako le nako batho ba rutwa ka tshomarelo tikologo le bophepa.A ga ba itumedisiwe ke malele a a tshwanang le metseto ya bana le tse dingwe tse di maswe tse di latlhelwang mo motseng wa bone ka e le diphatsa mo leruong.O kopile gore ba tsenyediwe motlakase le gore go agwe kokelwana ka jaana motse wa bone o godile.Ka molao kakanyetso o o tlaa bewang pele palamente e e tlang wa go oketsa dingwaga tsa banana, batho ba dikgaolo tseo ba dumalana gore dingwaga tsa banana di okediwe go tswa kwa go 29 go ya kwa go 35.
O ka tsibogela[baakanya | edit source]
- Metsana ya Mosetse
- Nwetwe Pan
- Sua Pan
Dipadi tse dingwe[baakanya | edit source]
- Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana) , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 [1]
Mola wa makwalo[baakanya | edit source]
- ↑ Hulsmans, 2006j


text:
Shaw Kgathi
Shaw Kgathi ke lepolotiki la Botswana . Ka ngwaga wa 2009 o ne a tlhophiwa go nna tona wa banana,metshameko le ngwao . Ke leloko la khudutlhamaga ya Botswana gape o emetse Bobirwa.
O ne kile a tshwara maemo a le mmmalwa, a akaretsa boeteledipele jwa metshameko kwa dikolong tse di kgolwane gape a nna mokaedi wa lephata la metshameko gape le itloso bodutu .
Mo go tlhophiweng ga gagwe, Kgathi o ne a ikana go tlhabolola lephata mo lobakeng lo a tlabong a le mo ofising, a tlhabolola botlhale le mabala a metshameko mo Botswana gape a rotloetsa mekgatlho ya banana jaaka wa Re Ba Bona Ha mo lefatsheng le a dumelang gore puso e tshwanetse go dirisa madi a mantsi mo go lone go lemoga gape le go rotloetsa botswerere Jwa metshameko mo lefatsheng. O ne a re , “Go nale botswerere kwa metsaneng jwa bath ba e kabong e se bontlha bongwe jwa mekgatlho e tswhwana le wa BOTESSA gape le BISA gape ba ka tlhoka ditsompelo tse ba ka di dirisang go tlhabolola botswerere jwa bone. Re rotloetsa metshameko yotlhe ka kakaretso go ipaya mo bogareng gore kgolo ya metshameko mo lefatsheng e tswelele.”
O ne kile a tshwara maemo a le mmmalwa, a akaretsa boeteledipele jwa metshameko kwa dikolong tse di kgolwane gape a nna mokaedi wa lephata la metshameko gape le itloso bodutu .
Mo go tlhophiweng ga gagwe, Kgathi o ne a ikana go tlhabolola lephata mo lobakeng lo a tlabong a le mo ofising, a tlhabolola botlhale le mabala a metshameko mo Botswana gape a rotloetsa mekgatlho ya banana jaaka wa Re Ba Bona Ha mo lefatsheng le a dumelang gore puso e tshwanetse go dirisa madi a mantsi mo go lone go lemoga gape le go rotloetsa botswerere Jwa metshameko mo lefatsheng. O ne a re , “Go nale botswerere kwa metsaneng jwa bath ba e kabong e se bontlha bongwe jwa mekgatlho e tswhwana le wa BOTESSA gape le BISA gape ba ka tlhoka ditsompelo tse ba ka di dirisang go tlhabolola botswerere jwa bone. Re rotloetsa metshameko yotlhe ka kakaretso go ipaya mo bogareng gore kgolo ya metshameko mo lefatsheng e tswelele.”
This is an excerpt from the article Shaw Kgathi from the Wikipedia free encyclopedia. A list of authors is available at Wikipedia.
Other languages


text:
Motsana wa Morwa
Morwa ke motse o mo kgaolong ya Kgatleng mo Botswana. O dikhilomethara tse di lesome le botlhano mo borwa-bophirima jwa motse wa Mochudi, gape palo ya batho e ne e le makgokgolo a mabedi ,makgolo a marataro masome a borobabongwe le borataro mo palo bathong ya ngwaga wa 2001. MORWA
Lefelo Morwa ke motsana o o mo Botswana o o dikhilomethara tse di masome a mararo mo bokoni jwa toropokgolo Gaborone. Motsana o o golagangwa le toropokgolo ke tsela e bo e o golagangwa ke motlakase o o abelwang lefatshe lotlhe. Noka ya Metsimotlhabe e e elelang ka dipaka e elelelela mo borwa jwa motsana o. Noka e e elelela kwa letlamong la Bokaa le le nelang banni ba Bokaa, Morwa le toropo ya Gaborone metsi. Pele ga ditlhabololo batho ba ne ba nosiwa metsi go tsweng mo didibend gape pele ga se le mo dinokeng le mo megobeng.
Ditso Kgosi ya motsi ke Rre Eric Masisi Ntshole yo o tsereng mo go rragwe ebong Rre Mogotsi Ntshole. Rre Mogotsi Ntshole o tsere mo go rragwe ebong Rre Ramogotsi Ntshole. Bontsi jwa banni ba Morwa ke ba letso la Bakgatla gape di kgaogantswe ka dikgotlana ebong; Mokone, Matetswane, Manakedi le tse dingwe.
Ditlhabololo Ditsela tse ditona di nale sekontere gape go nale dikolo di le bone, ebong Ramogotsi se se potana, Our Lady of Carmel , BORWA se se golwane gape le se eseng sa puso sa kholetshe . Motsana o nale dipone tse di tshubang bogolo jang mo mebileng ya ditsela tse ditona.
Itlosobodutu Morwa o nale ditlhopa tsa kgwele ya dinao di le tharo ebong Morwa Dynamos, Morwa Rising Stars gape le Lelotong Young Stars. Ka malatsi a botsala jwa morena gape le meletlo e mengwe e e faphegileng batho gantsi ba itumedisiwa ke ditlhopa tsa meopelo ya setswana gape le maboko. Motsana o o nale ntlo ya lekgotla ya batho botlhe ba ba nnang mmogo e e dirisediwang ditiro tse di farologanyeng tsotlhe e ke tswa e le tsa mosimegi gape e le tsa go nna sekwena.
Lefelo Morwa ke motsana o o mo Botswana o o dikhilomethara tse di masome a mararo mo bokoni jwa toropokgolo Gaborone. Motsana o o golagangwa le toropokgolo ke tsela e bo e o golagangwa ke motlakase o o abelwang lefatshe lotlhe. Noka ya Metsimotlhabe e e elelang ka dipaka e elelelela mo borwa jwa motsana o. Noka e e elelela kwa letlamong la Bokaa le le nelang banni ba Bokaa, Morwa le toropo ya Gaborone metsi. Pele ga ditlhabololo batho ba ne ba nosiwa metsi go tsweng mo didibend gape pele ga se le mo dinokeng le mo megobeng.
Ditso Kgosi ya motsi ke Rre Eric Masisi Ntshole yo o tsereng mo go rragwe ebong Rre Mogotsi Ntshole. Rre Mogotsi Ntshole o tsere mo go rragwe ebong Rre Ramogotsi Ntshole. Bontsi jwa banni ba Morwa ke ba letso la Bakgatla gape di kgaogantswe ka dikgotlana ebong; Mokone, Matetswane, Manakedi le tse dingwe.
Ditlhabololo Ditsela tse ditona di nale sekontere gape go nale dikolo di le bone, ebong Ramogotsi se se potana, Our Lady of Carmel , BORWA se se golwane gape le se eseng sa puso sa kholetshe . Motsana o nale dipone tse di tshubang bogolo jang mo mebileng ya ditsela tse ditona.
Itlosobodutu Morwa o nale ditlhopa tsa kgwele ya dinao di le tharo ebong Morwa Dynamos, Morwa Rising Stars gape le Lelotong Young Stars. Ka malatsi a botsala jwa morena gape le meletlo e mengwe e e faphegileng batho gantsi ba itumedisiwa ke ditlhopa tsa meopelo ya setswana gape le maboko. Motsana o o nale ntlo ya lekgotla ya batho botlhe ba ba nnang mmogo e e dirisediwang ditiro tse di farologanyeng tsotlhe e ke tswa e le tsa mosimegi gape e le tsa go nna sekwena.
This is an excerpt from the article Motsana wa Morwa from the Wikipedia free encyclopedia. A list of authors is available at Wikipedia.


text:
Lesotho, ke lefatshe le le fitlhelwang mo bogareng jwa lefatshe la Afrika Borwa, ebile le dikagenyeditswe ke lone lefatshe la Aferika borwa. Ke lefatshe le lennye ka popego le na le palo ya batho e ka tshwarang di dikadike tse pedi le dikete tse masome a marataro le bosupa.Toropo kgolo ya Lesotho ke Maseru. Lesotho ke leloko la mafatshe a selekanye.Leina Lesotho letswa mo puong ya sesotho. Selekanyo sa batho ba Lesotho se se ka tshwarang masome a mane mo lekgolong ba tshelela mo lehumeng le le ko tlase ga selekanyo se se ipetsweng ke ba mafatshe fatshe ba ba itebagantseng le go lwantsha lehuma se supa fa ba tshela ka ledi la dolara ya America ele nngwe ka letsatsi.
Ditso tsa LesothoEdit
Lefatshe la Lesotho le ne le busiwa ke Kgosi kgolo Moshoeshoe wa ntlha ka ngwaga wa 1822. Moshoeshoe e ne ele ngwana wa ga Mokhachane, kgosi e nnye ya Bakoteli,o ile a nna kgosi ka ngwaga wa 1804 morago ga go itlhamela morafhe wa gagwe.Magareng ga dingwaga tsa 1821 le 1823, Moshoeshoe le balatedi ba gagwe baile ba ya go nna ko thabeng ya Butha-Buthe,go ya go kopana le bangwe ba ba kileng ba nna bagakolodi kgatlhanong le Lifaqane e eneng e dirisanya le gonna mo setilong ga ga Shaka Zulu magareng ga dingwaga tsa 1818 le 1828.
PolotikiEdit
Puso ya Lesotho ke e e dirilweng ka go tlhotswa ga mapalamente le di tsamaiso tsa tsa lekgotla la sepolotiki le le fentseng ditlhopho kakaretso.Tautona Rre.Pakalitha Bethuel Mosisili ke ene moeteledi pele wa puso ebile ke ene a nang le dithata tsotlhe.Kgosi ya Basotho e dira thata le tsa ngwao, ga asa nna le dithata tse dintsi ebile ga a letlelelwe go ka tsenelela mo mererong ya sepolotiki.
Mokgatlho wa sepolotiki wa Democratic Congress (DC)ke one o o eteletseng mo botsamaiseng jwa ntlo ya palamente ya Lesotho ka ditilo tsa ma palamente dile masome a mane le borataro. Fa jaanong mokgatlho wa sepolotiki wa Lesotho Congress for Democracy (LCD),o oneng ontse o busa jaanong ele one o fetogileng gonna baganetsi ba ba mashetla ba puso ya Democratic Congress (DC). All Basotho Convention (ABC), Basotho National Party (BNP), Alliance of Congress Parties (ACP), le ba ba sa tswang go tlhamiwa ba Basotho Batho Democratic Party (BDNP) ke dingwe tsa mekgatlho ya sepolotiki ya lefatshe la Lesotho ka borataro jwa tsone.
Ntlo kgolo ya palamente ya Lesotho e e bitswang Senate, e nale dikgosi tse masome a mabedi le bobedi, ba bogosi jwa bone eleng jo ba bo tsaletsweng,le bangwe bale lesome le motso ba ba itlhopetsweng ke Kgosi kgolo go setse morago tsamaiso ya ga tautona kana moeteledipele.
Merafhe le Dipuo tse di fitlhelwang mo LesothoEdit
Bontsi jwa batho ba Lesotho ke Basotho, mme palonyana e potlana ke ya batswakwa ebong merafhe ya letso la se-chaina le makgowa gotswa Yuropa. Merafhe e fitlhelwang mo Lesotho e akaretsa Bakuena, Batloung, Baphuthi, Bafokeng, Bataung, Batsoeneng, Matebele le ba bangwe.
Puo e e buiwang thata ko Lesotho ke Sesotho, e eleng yone puo ee letleletsweng go dirisiwa gongwe le gongwe mo Lesotho le ko ditirelong tsa puso, e latelwa ke sekgowa pele ga dipuo tse dingwe.
NgwaoEdit
Diletswa tsa ngwao tse di fitlhelwang mo Lesotho di akaretsa lekolulo, se eleng seletswa se se dirisiwang ke badisa, setolo-tolo, se se tshamekiwang ke borre le thomo ee tshamekiwang ke bomme thata.
Pina ya setshaba ya Lesotho e bitswa "Lesotho Fatše La Bo-ntata Rona"
Fa kago tsa setso tsa Lesotho ele mantlo a rantafole.
Kapari ya Basotho ke kobo, e aparwa thata ka dipaka tsotlhe mo ngwageng.
Morija Arts & Cultural Festival ke moletlo wa ngwaga le ngwaga wa botaki le bodiragatsi, o tshwarelwa kwa toropong ya Morija ko banna ba baneng ba sokolola batho ka thuto ya Kereke baneng ba goregela teng ka ngwaga wa 1883.